cyanic-selkie/wikianc huggingface dataset:
ലൂസിഫെറിൻ
ജൈവദീപ്തി പ്രതിഭാസം പ്രകടിപ്പിക്കുന്ന ജീവികളിൽ പ്രകാശം പുറപ്പെടുവിക്കുന്നതിന് വേണ്ടി പ്രയോജനപ്പെടുത്തുന്ന ഒരു രാസ സംയുക്തമാണ് ലൂസിഫെറിൻ (from the Latin lucifer, "light-bringer"). ലൂസിഫെറേസ് എന്ന രാസാഗ്നിയുടെ സാന്നിദ്ധ്യത്തിൽ ഓക്സീകരണം നടക്കുമ്പോഴാണ് ലൂസിഫെറിൻ പ്രകാശ ഊർജ്ജം പുറന്തള്ളുന്നത്. പല ജീവികളിലും കാണപ്പെടുന്ന ലൂസിഫെറിൻ തമ്മിൽ വ്യത്യാസം കാണപ്പെടുന്നുണ്ട്. അതിനാൽത്തന്നെ, അവയിൽ നടക്കുന്ന രാസമാറ്റങ്ങൾക്കും വ്യത്യസ്തതയുണ്ട്. എന്നാൽ, തന്മാത്രാതലത്തിലുള്ള ഓക്സിജനുമായി ചേർന്നാണ് ഇവയിലെല്ലാം രാസമാറ്റം നടന്ന് പ്രകാശം പരക്കുന്നത് എന്നത് ശ്രദ്ധേയമാണ്.
മിന്നാമിനുങ്ങ് ലൂസിഫെറിൻ
ലഘുചിത്രം|മിന്നാമിനുങ്ങ് മിന്നാമിനുങ്ങിൽ കാണപ്പെടുന്നത് ഇതാണ് (Firefly luciferin). പ്രകാശം പൊഴിക്കുന്നതിന് ഓക്സിജനു പുറമേ അഡിനോസിൻ ട്രൈഫോസ്ഫേറ്റ് കൂടി ആവശ്യമാണ്.
ലാറ്റിയ ലൂസിഫെറിൻ
ഒച്ച് വിഭാഗം ജീവികളിൽ കാണപ്പെടുന്നതാണ് 'ലാറ്റിയ ലൂസിഫെറിൻ' (Latia luciferin)
ബാക്ടീരിയൽ ലൂസിഫെറിൻ
ബയോലൂമിനെസെന്റ് ബാക്ടീരിയയിൽ കാണപ്പെടുന്നതാണ് 'ബാക്ടീരിയൽ ലൂസിഫെറിൻ'. ഫ്ലാവിൻ ന്യൂക്ലിയോടൈഡ്, ഫാറ്റി ആൾഡിഹൈഡ് എന്നിവയാണ് ഇതിന്റെ ഘടകങ്ങൾ
ഡൈനോ ഫ്ലാജല്ലേറ്റ് ലൂസിഫെറിൻ
ഹരിതകം അടങ്ങിയ സൂക്ഷ്മജീവികളിൽ കാണപ്പെടുന്ന ലൂസി ഫെറിൻ ആണ് 'ഡൈനോ ഫ്ലാജല്ലേറ്റ് ലൂസിഫെറിൻ'.
അവലംബം
വർഗ്ഗം:ജൈവദീപ്തി
ആൻഡ്രെ ജോസഫ് ഗില്ലോം ഹെൻറി കോസ്റ്റർമാൻസ്
ലഘുചിത്രം| ബൊഗോർ ബൊട്ടാണിക്കൽ ഗാർഡനിലെ ശവകുടീരം ഡച്ച് വംശജനായ ഒരു ഇന്തോനേഷ്യൻ സസ്യശാസ്ത്രജ്ഞനായിരുന്നു ഡോ.ആൻഡ്രെ ജോസഫ് ഗില്ലോം ഹെൻറി 'ഡോക്' കോസ്റ്റർമാൻസ് (പൂർവോറെജോ, 1 ജൂലൈ 1906 - ജക്കാർത്ത, 10 ജൂലൈ 1994). ഡച്ച് ഈസ്റ്റ് ഇൻഡീസിലെ ജാവയിലെ പൂർവോറെജോയിൽ ജനിച്ച അദ്ദേഹം ഉട്രെക്റ്റ് യൂണിവേഴ്സിറ്റിയിൽ വിദ്യാഭ്യാസം നേടി. 1936 ൽ സുരിനാമിലെ ലോറേസിയെക്കുറിച്ചുള്ള ഒരു പേപ്പറുമായി ഡോക്ടറൽ ബിരുദം നേടി.
തെക്കുകിഴക്കൻ ഏഷ്യയിലെ സസ്യങ്ങൾ പഠിക്കുന്നതിനായി അദ്ദേഹം തന്റെ പ്രൊഫഷണൽ ജീവിതത്തിന്റെ ഭൂരിഭാഗവും ചെലവഴിച്ചു, പിന്നീട് ഇന്തോനേഷ്യയിലെ ബോഗോറിലെ ബ്യൂട്ടൻസോർഗിൽ സ്ഥിരതാമസമാക്കി. തന്റെ കരിയറിന്റെ പ്രാരംഭ ഘട്ടത്തിൽ അദ്ദേഹം പുല്ലെയുടെ ഫ്ലോറ ഓഫ് സുരിനാമിലേക്ക് നിരവധി സംഭാവനകൾ നൽകി. ലോറേസി, മാൽവേൽസ് (ബോംബാകേസി, സ്റ്റെർക്കുലിയേസി), ഡിപ്റ്റെറോകാർപേസി എന്നിവയിൽ കോസ്റ്റർമാൻസിന് പ്രത്യേക താൽപ്പര്യമുണ്ടായിരുന്നു. പിന്നീടുള്ള വർഷങ്ങളിൽ അദ്ദേഹം ഏഷ്യൻ അനാകാർഡിയേസിയിലേക്ക് ശ്രദ്ധ തിരിച്ച അദ്ദേഹം ഇവയിലും മറ്റ് ഗ്രൂപ്പുകളിലും വ്യാപകമായി പ്രബന്ധങ്ങൾ പ്രസിദ്ധീകരിച്ചു. ബോംബാകേസി കുടുംബത്തിലെ കോസ്റ്റർമാൻസിയ സോഗെംഗും 50 -ലധികം ഇനങ്ങളും അദ്ദേഹത്തിന്റെ ബഹുമാനാർത്ഥം നാമകരണം ചെയ്യപ്പെട്ടു.
1991 മാർച്ചിൽ കോസ്റ്റർമാൻസിന് ഹൃദയാഘാതം സംഭവിച്ചു, എന്നാൽ 1991 ഏപ്രിലിൽ എഴുതിയ സുഹൃത്തിന് അയച്ച കത്തിൽ "മാംഗോ സ്പീഷീസിലെ (69 ഇനം) വലിപ്പമേറിയ കയ്യെഴുത്തുപ്രതിയിൽ ചില എഴുത്തുകൾ (ഉൾപ്പെടെ) ജോലി തീർത്തിട്ടുണ്ട്. . . ഞാൻ ഭാഗ്യവാനാണെങ്കിൽ എനിക്ക് അത് പ്രസിദ്ധീകരിച്ച് കാണാൻ അവസരം ലഭിക്കും." 1993 ൽ അക്കാദമിക് പ്രസ്സ് പ്രസിദ്ധീകരിച്ചത് അദ്ദെഹത്തിന് തത്സമയം കാണാനായി. 1994 ൽ ഇന്തോനേഷ്യയിൽ അദ്ദേഹം മരണമടഞ്ഞു.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ സസ്യശാസ്ത്രജ്ഞർ വർഗ്ഗം:1994-ൽ മരിച്ചവർ വർഗ്ഗം:1906-ൽ ജനിച്ചവർ
ജോർജ് യൂൾ
ഒരു സ്കോട്ടിഷ് വ്യാപാരിയും ഇന്ത്യൻ നാഷണൽ കോൺഗ്രസിന്റെ നാലാമത്തെ പ്രസിഡന്റുമായിരുന്നു ജോർജ് യൂൾ (1829 സ്റ്റോൺഹേവൻ – 1892). 1888-ലെ അലഹബാദ് സമ്മേളനത്തിൽ വച്ച് കോൺഗ്രസിന്റെ പ്രസിഡന്റായി തിരഞ്ഞെടുക്കപ്പെട്ടു. കോൺഗ്രസിന്റെ പ്രസിഡന്റാകുന്ന ഇന്ത്യക്കാരനല്ലാത്ത ആദ്യത്തെ വ്യക്തിയാണ് ജോർജ് യൂൾ. ലണ്ടനിലെ ജോർജ് യൂൾ ആന്റ് കമ്പനിയുടെ സ്ഥാപകനായിരുന്നു. കൂടാതെ കൽക്കട്ടയിലെ ആൻഡ്രൂ യൂൾ കമ്പനിയുടെ തലവനുമായിരുന്നു. കൽക്കട്ടയുടെ ഷെറിഫ് ആയും, ഇന്ത്യൻ ചേംബർ ഓഫ് കൊമേഴ്സിന്റെ പ്രസിഡന്റായും പ്രവർത്തിച്ചിട്ടുണ്ട്.
ഭരണാധികാരിയായിരുന്ന സമയത്ത് ഏകദേശം 400-ലധികം കടുവകളെ കൊന്നിട്ടുണ്ട്.
ഇംഗ്ലണ്ടിലെയും ഇന്ത്യയിലെയും വ്യാപാരം
1855-ഓടെ ജോർജ് യൂളും സഹോദരൻ ആൻഡ്രൂ യൂളും മാഞ്ചസ്റ്ററിലേക്ക് താമസം മാറി. 1858-ൽ ഇവിടെ ഒരു വെയർഹൗസ് സംരംഭം ആരംഭിച്ചു. ഇതിനെത്തുടർന്ന് ജോർജ് യൂൾ ഇംഗ്ലണ്ടിൽ തന്നെ താമസിക്കുകയും സഹോദരൻ ആൻഡ്രൂ യൂൾ, വ്യാപാരസംബന്ധിയായ ആവശ്യങ്ങൾക്കായി ഇന്ത്യയിലേക്ക് പോവുകയും ചെയ്തു. 1875-ൽ ജോർജ് യൂളും, ജ്യേഷ്ഠന്റെ മകനായ ഡേവിഡ് യൂളും ആൻഡ്രൂവിനോടൊപ്പം പ്രവർത്തിക്കുന്നതിനായി ഇന്ത്യയിലേക്ക് താമസം മാറ്റി. ഇന്ത്യയിൽ വന്നതിനുശേഷം ആൻഡ്രൂ യൂളിന്റെ വിവിധ കമ്പനികളുടെ പ്രിൻസിപ്പൽ ഡയറക്ടറായി പ്രവർത്തിച്ചു.
സ്റ്റോൺഹേവനിലെ ഡണ്ണോറ്റർ കിർക്‌യാർഡിലാണ് ജോർജ് യൂളിനെ അടക്കം ചെയ്തിരിക്കുന്നത്.
ഇന്ത്യൻ നാഷണൽ കോൺഗ്രസ്
1875-ൽ ഇന്ത്യയിൽ എത്തിയതിനുശേഷം ഇന്ത്യൻ സ്വാതന്ത്ര്യസമര പ്രസ്ഥാനങ്ങളിലും പങ്കെടുത്തിരുന്നു. തുടർന്ന് 1888-ൽ ഉത്തർപ്രദേശിലെ അലഹബാദിൽ വച്ചു നടന്ന ഇന്ത്യൻ നാഷണൽ കോൺഗ്രസിന്റെ സമ്മേളനത്തിൽ പ്രസിഡന്റായി തിരഞ്ഞെടുക്കപ്പെട്ടു. കോൺഗ്രസിന്റെ പ്രസിഡന്റായി തിരഞ്ഞെടുക്കപ്പെട്ട ഇന്ത്യക്കാരനല്ലാത്ത ആദ്യത്തെ വ്യക്തിയായിരുന്നു ജോർജ് യൂൾ.
അധിക വായനയ്ക്ക്
വർഗ്ഗം:1829-ൽ ജനിച്ചവർ വർഗ്ഗം:1892-ൽ മരിച്ചവർ
ശ്യാമമാധവം
=ഇതിവൃത്തം= "ശ്യാമമാധവം" എന്ന കവിത വ്യാസ മഹാഭാരതത്തെ അടിസ്ഥാന പാഠമായി സ്വീകരിച്ചുകൊണ്ടുള്ള ഒരു "കാവ്യഭാരതപര്യടന"മാണ്. വേടന്റെ അമ്പേറ്റ് മരിക്കുന്നതിന് തൊട്ടുമുമ്പുള്ള നിമിഷങ്ങളിൽ കൃഷ്ണന്റെ മനസ്സിലൂടെ കടന്നുപോകുന്ന പോയകാല ജീവിതചിത്രങ്ങളാണ് പ്രഭാവർമ്മയുടെ ശ്യാമമാധവത്തിന്റെ പ്രമേയം. വൃത്ത - താള ഭംഗികളോടെ, കാവ്യബിംബ സന്നിവേശത്തോടെ, അതിമനോഹരമായ ആവിഷ്കാരരീതിയാണ് ഈ കവിതയിലുള്ളത്. ഇതിഹാസ പുരാണങ്ങളിൽ പ്രത്യക്ഷപ്പെടുന്ന ശ്രീകൃഷ്ണനു പകരം പാപബോധത്താൽ നീറുന്ന മറ്റൊരു കൃഷ്ണനെ പ്രഭാവർമ്മ ഈ കാവ്യാഖ്യായികയിലൂടെ അനാവരണം ചെയ്യുന്നു. മാനവരാശിയെ എന്നും അലട്ടുന്ന യുദ്ധവും സമാധാനവും എന്ന പ്രശ്‌നമാണ് സങ്കീർണ വ്യക്തിത്വമുള്ള ശ്രീകൃഷ്ണനെന്ന ഇതിഹാസ കഥാപാത്രത്തിന്റെ മനസ്സ് അനാവരണംചെയ്യുന്നതിലൂടെ ശ്യാമമാധവം ആവിഷ്‌കരിക്കുന്നത്. പാഴായിപ്പോയ ഒരു ജന്മമായിരുന്നു തന്റേതെന്ന് ഓരോ സംഭവങ്ങളെക്കുറിച്ചും വിശകലനം ചെയ്തുകൊണ്ട് പരിതപിക്കുകയാണ് ശ്യാമമാധവത്തിലെ കൃഷ്ണൻ.
=പുരസ്കാരങ്ങൾ=
= പ്രശസ്തർ പറഞ്ഞത് =
പ്രൊഫ. തോമസ് മാത്യു
"വേദനയിൽ പുളയുന്ന ആത്മാവിന്റെ മഹത്തായ ചിത്രീകരണമാണ് "ശ്യാമമാധവം". കുറ്റബോധമുള്ള കഥാപാത്രമായി ശ്രീകൃഷ്ണനെ അവതരിപ്പിക്കുമ്പോൾ മനസ്സിലുറച്ച ശ്രീകൃഷ്ണനെ മാറ്റിപ്രതിഷ്ഠിക്കാൻ എഴുത്തുകാരൻ ആവശ്യപ്പെടുകയാണ്. സ്വയം പരിതപിക്കുകയും വിധിപറയുകയും വിലയിരുത്തുകയും ചെയ്യുന്ന കൃഷ്ണൻ ദുരന്തകഥാപാത്രമായി നിൽക്കുന്നു. ഇവിടെ വിധികർത്താവും കുറ്റവാളിയും ഒരാൾതന്നെ.മറ്റുള്ളവർ ഒരിക്കലും ശ്രദ്ധിക്കാത്ത ശ്രീകൃഷ്ണന്റെ ഭാവതലങ്ങളെ കഥാപാത്രത്തിന് കോട്ടംതട്ടാതെ പ്രഭാവർമ അവതരിപ്പിച്ചു. വ്യത്യസ്തങ്ങളായ താളങ്ങളും വൃത്തങ്ങളും ഓരോ ഖണ്ഡത്തിലും ഉപയോഗിച്ചു."
നീലംപേരൂർ മധുസൂദനൻ നായർ
"ശ്യാമമാധവം' കാവ്യപുനഃസൃഷ്ടിക്ക് ഒരു മാതൃക.വ്യാസമഹാഭാരതമെന്ന ആഴക്കടൽ പ്രഭാവർമ എന്ന കവി ഒറ്റയ്ക്ക് കടഞ്ഞെടുത്തതാണ് ശ്യാമമാധവം. എല്ലാ അമാനുഷിക ആടയാഭരണങ്ങളും എടുത്തുകളഞ്ഞാണ് കൃഷ്ണനെ കവി ആവിഷ്കരിക്കുന്നത്. പ്രഭാവർമയെന്ന കവിയുടെ സർഗവൈഭവത്തിന്റെ ഉത്തുംഗശൃംഗങ്ങൾ ശ്യാമമാധവത്തിൽ കാണാം. എത്രവലിപ്പമുണ്ടെന്നോ എത്ര വിലവരുമെന്നോ നോക്കിയല്ല, എന്തു ജീവിതസന്ദേശമാണ് പകർന്നു നൽകുന്നതെന്ന് നോക്കിയാണ് ഒരു കൃതിയെ വിലയിരുത്തേണ്ടത്. ഈ സന്ദേശം പകർന്നുനൽകുന്നതിൽ പ്രഭാവർമ പൂർണമായും വിജയിച്ചു. അനന്യം എന്നല്ലാതെ മറ്റൊരു വാക്കിനാൽ ശ്യാമമാധവത്തെ വിശേഷിപ്പിക്കാനാകില്ല "
പ്രൊഫ. വി എൻ മുരളി
ഇന്നത്തെ ജീവിതത്തിനകത്തുനിന്നുകൊണ്ടുവേണം ശ്യാമമാധവത്തെ വിലയിരുത്താൻ.സവിശേഷമായ അർഥോൽപ്പാദന വ്യവസ്ഥയുള്ള ധ്വനി പ്രധാനമായൊരു സാഹിത്യരൂപമാണ് കവിത. ജീവിതമാണ് കവിതയിൽ ധ്വനിക്കുന്നത്. ശ്യമമാധവത്തിലും ധ്വനിക്കുന്നത് ജീവിതമാണ്. ആരെയും കൊല്ലാതെ കൊല്ലിക്കുന്ന സാമ്രാജ്യത്വ ലോകമാണ് ഇന്നുള്ളത്. ശ്യാമമാധവം വായിക്കുമ്പോൾ ഇറാഖും ടുണീഷ്യയും സിറിയയുമൊക്കെ മനസ്സിലേക്കുവരും. ശ്യാമ മാധവത്തിന്റെ വായനയിൽ ഇത്തരത്തിൽ ഒരു ചരിത്രവൽക്കരണമാണ് അനുഭവപ്പെടുന്നത്
=വിവാദങ്ങൾ= പ്രശസ്ത കവിയും ദേശാഭിമാനി റസിഡൻറ് എഡിറ്ററുമായ പ്രഭാവർമ വാക്കിന്റെ സദാചാരം എന്ന പേരിൽ ദേശാഭിമാനി ദിനപത്രത്തിൽ ഒരു ലേഖനം എഴുതിയിരുന്നു. ടി പി ചന്ദ്രശേഖരൻവധം മുൻനിർത്തി മാതൃഭൂമിയിൽ എം.പി. വീരേന്ദ്രകുമാറിന്റേതായി വന്ന ലേഖനത്തിന്റെ പശ്ചാത്തലത്തിലാണ് ദേശാഭിമാനിയിൽ പ്രഭാവർമയുടെ ലേഖനം വന്നത്.അതിന്റെ പ്രതികരണമെന്നോണം പ്രഭാവർമയുടെ  കവിത ഇനി സമകാലിക മലയാളം പ്രസിദ്ധീകരിക്കില്ലെന്നു പത്രാധിപർ എസ്. ജയചന്ദ്രൻ നായർ വ്യക്തമാക്കി. ‘അമ്പത്തിയെട്ട് വെട്ടുകൾ കൊണ്ട് നുറുക്കി ഒരു മനുഷ്യന്റെ ജീവൻ അപഹരിച്ചവരെ വാക്കിന്റെ സദാചാരം കൊണ്ട് ന്യായീകരിക്കുന്നതിൽപരം നിന്ദ്യവും ഹീനവുമായ ഒരു കൃത്യമില്ലെന്നും ദേശാഭിമാനിയുടെ റസിഡന്റ് എഡിറ്റർ പ്രഭാവർമ അതാണ് ചെയ്തുകൊണ്ടിരിക്കുന്നതെന്നും’ എസ്. ജയചന്ദ്രൻ നായർ പറഞ്ഞു. പ്രഭാവർമ്മയുടെ "ശ്യാമമാധവം" എന്ന കാവ്യത്തിന്റെ ആദ്യത്തെ അഞ്ച് അധ്യായങ്ങളാണ് സമകാലിക മലയാളം വാരികയുടെ 2012 മെയ് 18 മുതലുള്ള മൂന്നു ലക്കങ്ങളിലായി പ്രസിദ്ധീകൃതമായത്. ടി പി ചന്ദ്രശേഖരൻ വധത്തെ ന്യായീകരിക്കുന്ന ഒറ്റ വാക്കുപോലും പ്രഭാവർമ്മയുടെ ലേഖനത്തിലില്ല;കവിതയിലുമില്ല. ചന്ദ്രശേഖരൻ വധം നിന്ദ്യവും നീചവും മനുഷ്യത്വരഹിതവുമാണെന്നാണ് പ്രഭാവർമ്മയുടെ നിരീക്ഷണമെന്നിരിക്കെ മറ്റൊരു പ്രസിദ്ധീകരണത്തിൽ ലേഖനമെഴുതിയതിന്റെ പേരിൽ പ്രസിദ്ധീകരിച്ചുകൊണ്ടിരുന്ന കവിത ഇടയ്ക്കുവച്ചു നിർത്തിയ നടപടി കേരള ചരിത്രത്തിൽ മുമ്പെങ്ങും കേട്ടുകേൾവി പോലുമില്ലാത്തതാണ് എന്ന വിമർശനം സാഹിത്യ ലോകത്തിൽ നിന്നും ഉയർന്നിരുന്നു.
=അവലംബം=
വർഗ്ഗം:കവിതാസമാഹാരങ്ങൾ വർഗ്ഗം:മലയാള കാവ്യങ്ങൾ വർഗ്ഗം:വയലാർ പുരസ്കാരം ലഭിച്ച കൃതികൾ വർഗ്ഗം:മലയാറ്റൂർ പുരസ്കാരം ലഭിച്ച കൃതികൾ വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
വെളപ്പായ
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് വെളപ്പായ. അവണൂർ ഗ്രാമപഞ്ചായത്തിന്റെ ഭാഗമാണിത്. 108 ശിവക്ഷേത്രങ്ങളിലൊന്നായ വെളപ്പായ മഹാദേവക്ഷേത്രം ഇവിടെ സ്ഥിതിചെയ്യുന്നു.
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഡാരിൽ കള്ളിനൻ
മുൻ ദക്ഷിണാഫ്രിക്കൻ ക്രിക്കറ്റ് താരമാണ് ഡാരിൽ ജോൺ കള്ളിനൻ (ജനനം: മാർച്ച് 4 1967).
വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ വർഗ്ഗം:1967-ൽ ജനിച്ചവർ
ചൻമാരി എഫ്.സി
മിസോറാമിലെ ഐസ്വാൾ ആസ്ഥാനമായുള്ള ഒരു സെമി പ്രൊഫഷണൽ ഇന്ത്യൻ ഫുട്ബോൾ ക്ലബ്ബാണ് ചൻമാരി ഫുട്ബോൾ ക്ലബ്. മിസോറം സംസ്ഥാനത്തെ ഫുട്ബോളിന്റെ ശ്രേഷ്ഠ് തലഫുട്ബാൾ മത്സരമായ മിസോറം പ്രീമിയർ ലീഗിന്റെ നിലവിലെ ചാമ്പ്യന്മാരാണ്,, ഇതിൽ ഐ-ലീഗ് ക്ലബ് ഐസ്വാൾ എഫ്‌സി പോലുള്ള ക്ലബ്ബുകളും ഉൾപ്പെടുന്നു, അവർ 2015 ലെ മത്സരത്തിൽ പങ്കെടുക്കുമ്പോൾ ദേശീയതല മത്സരത്തിലും പങ്കെടുത്തിരുന്നു. -ലീഗ് രണ്ടാം ഡിവിഷൻ. മെയ് 2017 ന് അവർ ഇന്ത്യൻ സൂപ്പർ ലീഗ് ക്ലബ് എഫ് സി പൂനെ സിറ്റിയുമായി ഒരു പങ്കാളിത്തം സ്ഥാപിച്ചു. അസോസിയേഷന്റെ ഭാഗമായി, ഐ‌സി‌എൽ ആസ്ഥാനമായുള്ള ക്ലബിന് കോച്ചുകളും പരിശീലന ഉപകരണങ്ങളും നൽകി യുവജനഘടന കെട്ടിപ്പടുക്കാൻ എഫ്‌സി പൂനെ സിറ്റി സഹായിക്കും. ഈ പങ്കാളിത്തം ചാൻമരി എഫ്‌സിയെ യുവ ടീമുകൾ രൂപീകരിക്കുന്നതിനും അതുവഴി പ്രാദേശിക മിസോറാം കളിക്കാർക്ക് ചെറുപ്പം മുതൽ പ്രൊഫഷണൽ അന്തരീക്ഷത്തിൽ പരിശീലനം നൽകുന്നതിനും സഹായിക്കുമെന്ന് ഐ‌എസ്‌എൽ ടീം അറിയിച്ചു.
പരാമർശങ്ങൾ
വർഗ്ഗം:ഇന്ത്യയിലെ ഫുട്ബോൾ ക്ലബ്ബുകൾ
ജൂഡി ക്ലെമൻസ്
ജൂഡി ക്ലെമൻസ് ഒരു അമേരിക്കൻ നോവലിസ്റ്റാണ്. വിവാഹിതയായ അവർ ഒഹിയോയിലെ ഗ്രാമീണമേഖലയിൽ രണ്ടുകുട്ടികളോടൊപ്പം കഴിയുന്നു. സ്റ്റെല്ലാ ക്രൌൺ, ഗ്രിം റീപ്പർ എന്നീ കഥാപാത്രങ്ങളിലൂടെ നിഗൂഢാത്മക നോവലുകളുടെ പരമ്പരയിലൂടെയാണ് അവർ കൂടുതൽ അറിയപ്പെടുന്നത്. അവരുടെ ആദ്യനോവൽ ആദ്യമികച്ച നോവലിനുള്ള “അഗത”, “ആൻറണി” അവാർഡുകൾക്ക് പരിഗണിക്കപ്പെട്ടിരുന്നു. I 2009 മുതൽ 2010 വരെയുള്ള കാലഘട്ടത്തിൽ ഒരു അന്താരാഷട്ര സാഹിത്യസംഘനയായ “സിസ്റ്റേർസ് ഇൻ ക്രൈം” ൽ പ്രസിഡൻറായിരുന്നു. ലോകത്താകമാനം 48 ശാഖകളിലായി 3,600 അംഗങ്ങൾ ഈ സംഘടനയ്ക്കുണ്ട്.
സീസിയം അസറ്റേറ്റ്
CH3CO2Cs എന്ന തന്മാത്രാ സൂത്രവാക്യമുള്ള ഒരു അയോണിക് സീസിയം സംയുക്തമാണ് സീസിയം അസറ്റേറ്റ്. അസറ്റിക് ആസിഡുമായി സീസിയം ഹൈഡ്രോക്സൈഡ് അല്ലെങ്കിൽ സീസിയം കാർബണേറ്റ് പ്രതിപ്രവർത്തനം വഴി രൂപം കൊള്ളുന്ന ഒരു വെളുത്ത ഖരമാണ് ഇത്.
ജൂഡി ക്ലെമൻസ്
കൃതികൾ
The Grim Reaper series: Stella Crown series: Other:
സീസിയം അസറ്റേറ്റ്
ഉപയോഗിക്കുന്നു
ഓർഗാനിക് സിന്തസിസിൽ ഇത് ഉപയോഗിക്കുന്നു. ഒരു ഉദാഹരണം പെർകിൻ സിന്തസിസിലാണ് : ഫാറ്റി ആസിഡുകളുള്ള ആരോമാറ്റിക് ആൽഡിഹൈഡുകളുടെ ഘനീഭവിച്ച് അപൂരിത സിനാമിക്-തരം ആസിഡുകളുടെ രൂപീകരണം. സാധാരണയായി ഉപയോഗിക്കുന്ന സോഡിയം അസറ്റേറ്റിനു പകരം, സീസിയം അസറ്റേറ്റ് ഉപയോഗിച്ചാൽ പ്രവർത്തനഫലം 10 മടങ്ങ് വർദ്ധിപ്പിക്കുമെന്ന് തെളിയിക്കപ്പെട്ടിട്ടുണ്ട്.
പെട്രോളിയം ഡ്രില്ലിംഗ് ദ്രാവകങ്ങളിൽ സീസിയം ഫോർമാറ്റിന് പകരം സീസിയം അസറ്റേറ്റ് ഇടയ്ക്കിടെ ഉപയോഗിക്കാറുണ്ട്.
അവലംബം
വർഗ്ഗം:അസറ്റേറ്റുകൾ
മുക്കൂട്ടുതറ തിരുവമ്പാടി ശ്രീകൃഷ്ണസ്വാമി ക്ഷേത്രം
കോട്ടയം ജില്ലയിലെ എരുമേലി പഞ്ചായത്തിൽ മുക്കൂട്ടുതറയിൽ സ്ഥിതി ചെയ്യുന്ന ക്ഷേത്രമാണ് തിരുവമ്പാടി ശ്രീകൃഷ്ണസ്വാമി ക്ഷേത്രം.ക്ഷേണത്രത്തിലെ പ്രധാന പ്രതിഷ്ഠ ശ്രീകൃഷ്ണനാണ്.അയ്യപ്പൻ, ദേവി, നാഗർ എന്നിവർ ഉപദേവതകളായിട്ടുണ്ട്. ടൗണിൽ നിന്നും ഏതാനും മീറ്ററുകൾ മാറി റബ്ബർ തോട്ടത്തിനുളളിൽ സ്ഥിതി ചെയ്യുന്ന ഈ ക്ഷേത്രം മുക്കൂട്ടുതറയിലെ ഒരു പ്രധാന ആരധനാലയമാണ്.ഫെബ്രൂവരി 3ന് ആരംഭിക്കുന്ന ഉത്സവം 8ന് ആറാട്ടോടെ സമാപിക്കുന്നു.ഉത്സവത്തോടനുബന്ധിച്ച് ആറാട്ട് ബലി, ആറാട്ട് എഴുന്നളളിപ്പ്, ആറാട്ട് തിരുച്ചെഴുന്നെളളിപ്പ് തുടങ്ങിയവ നടത്തിവരുന്നു.വിവിധ കരകളിൽ നിന്നുളള വർണ്ണാഭമായ ഘോഷയാത്ര ക്ഷേത്രപരിസരത്ത് സമാപിക്കുന്നു.
അവലംബം
വർഗ്ഗം:കോട്ടയം ജില്ലയിലെ ക്ഷേത്രങ്ങൾ
ജെന്നിഫർ ക്വാൻ
ആദ്യകാലജീവിതം
ഒണ്ടാറിയോയിലെ ബർലിംഗ്ടൺ ആസ്ഥാനമാക്കിയാണ് ജെന്നിഫർ ക്വാൻ പ്രവർത്തിക്കുന്നത്.
അവശോഷണം
ഒരു പദാർഥം മറ്റൊരു പദാർഥത്തെ തന്നിലേക്കു വലിച്ചെടുക്കുന്ന പ്രക്രിയയെ അവശോഷണം എന്നു പറയുന്നു. സ്പോഞ്ച് (sponge) ജലത്തെയും ഒപ്പുകടലാസ് (blotting paper) മഷിയെയും വലിച്ചെടുക്കുന്നത് അവശോഷണത്തിനു ദൃഷ്ടാന്തങ്ങളാണ്. വർണവസ്തുക്കൾക്കു പ്രകാശവുമായുള്ള പ്രവർത്തനം, ദീപനവിധേയമായ ആഹാരം കുടലിന്റെ ഭിത്തികളിലൂടെ ശരീരത്തിനകത്തേക്കു പ്രവേശിക്കൽ, സസ്യങ്ങൾ വേരുകൾവഴി വെള്ളവും വളവും വലിച്ചെടുക്കൽ എന്നിവയെല്ലാം അവശോഷണം തന്നെ. ദ്രവങ്ങൾ വാതകങ്ങളെ അവശോഷിപ്പിക്കുന്നു എന്നു പറയുമ്പോൾ ആ ദ്രവങ്ങളിൽ ആ വാതകങ്ങൾ അലിഞ്ഞുചേരുന്നു എന്നാണ് അർഥം. ഉദാഹരണമായി ജലം അമോണിയാവാതകത്തെ ധാരാളമായി അവശോഷണം ചെയ്യുന്നു എന്നു പറയാറുണ്ട്; അമോണിയാവാതകം ധാരാളമായി ജലത്തിൽ കലരുന്നു എന്നാണ് ഇതിനർഥം. വിവിധ വാതകങ്ങളുടെ ജലാവശോഷണം അഥവാ ജലലേയത്വം വിവിധ അളവിലാണ്. 0oCൽ നൈട്രജൻ എന്ന വാതകം ജലത്തിൽ 1:002 എന്ന തോതിൽ അവശോഷിതമാകുന്നു. അതേ താപനിലയിലും മർദത്തിലും അമോണിയാവാതകം 1:1050 എന്ന തോതിൽ അവശോഷണം ചെയ്യപ്പെടുന്നു. മർദം കൂടുന്നതിനും താപനില കുറയുന്നതിനും അനുസരിച്ച് അവശോഷണം അധികമാകുന്നു.
ജെന്നിഫർ ക്വാൻ
കോവിഡ്-19 പാൻഡെമിക് കാല പ്രവർത്തനം
കോവിഡ്-19 ട്രാൻസ്മിഷൻ കുറയ്ക്കുന്നതിൽ മാസ്കുകളുടെയും മുഖം മൂടുന്നതിന്റെയും അനിവാര്യതയെക്കുറിച്ച് വാദിക്കാനുമായി ക്വാൻ മാസ്‌ക്‌സ് 4 കാനഡ എന്ന ഗ്രൂപ്പിന്റെ സഹസ്ഥാപകയാവുകയും, കൂടാതെ ദീർഘകാല പരിചരണ കേന്ദ്രങ്ങളിൽ കോവിഡ്-19 ന്റെ വ്യാപനം നിയന്ത്രിക്കാൻ നടപടിയെടുക്കുക്കേണ്ടതിൻറെ ആവശ്യകതയെക്കുറിച്ച് ഒണ്ടാറിയോ സർക്കാരിനോട് ആവശ്യപ്പെടാൻ ഡോക്‌ടേഴ്‌സ് ഫോർ ജസ്റ്റിസ് ഇൻ ലോംഗ് ടേം കെയർ (Docs4LTCJustice) എന്ന കാമ്പെയ്‌നിൻറെ സഹസ്ഥാപനത്തിലും പങ്കാളിയായി. കനേഡിയൻ ഡോക്ടർമാരുടെ ഉയർന്ന തലത്തിലുള്ള ഉത്കണ്ഠ, ഒണ്ടാറിയോയിലുടനീളം വ്യാപിച്ചിരിക്കുന്ന കോവിഡ്-19 വാക്‌സിൻ ലോജിസ്റ്റിക്‌സ്, ഒന്നിലധികം മാധ്യമങ്ങളിലൂടെ പൊതുജനാരോഗ്യ രീതികൾ പ്രചരിപ്പിക്കുക എന്നിവയുൾപ്പെടെ, കോവിഡ്-19 പാൻഡെമിക്കിന്റെ വിവിധ വശങ്ങളെ കുറിച്ച് അവർ സംസാരിക്കുന്നു.
അവശോഷണം
ചില ഖരവസ്തുക്കൾ വാതകങ്ങളെ അവശോഷണം ചെയ്യാറുണ്ട്. മരക്കരി പ്രസിദ്ധമായ അത്തരം ഒരു അവശോഷകമാണ്. അമോണിയ, ക്ളോറിന്‍, ഫോസ്ജീൻ മുതലായ വാതകങ്ങളെ അതു ധാരാളമായി വലിച്ചെടുക്കുന്നു. വാതകാവശോഷണശേഷി ഉള്ളതുകൊണ്ട് മരക്കരി ഒരു ഗന്ധഹാരകം (de-odorant) ആയി ഉപയോഗിക്കപ്പെടുന്നുണ്ട്. അതിതപ്തം (superheated) ആയ ജലബാഷ്പംകൊണ്ടു തപിപ്പിച്ച മരക്കരിക്ക് അവശോഷണശേഷി കൂടുതലാണ്. ഉത്തേജിതമായ ഇത്തരം മരക്കരി വാതകമുഖംമൂടികളിൽ (gas-masks) ഉപയോഗിക്കാറുണ്ട്. പ്ലാറ്റിനം ബ്ലാക്ക് (Platinum black) നല്ല ഒരു വാതകാവശോഷകമാണ്. ഇത് ഹൈഡ്രജൻ-ഓക്സിജൻ മിശ്രിതത്തിൽ വച്ചാൽ ഈ വാതകങ്ങൾ അവശോഷിക്കപ്പെടുന്നു. അപ്പോൾ ഇവയുടെ തൻമാത്രകങ്ങൾ തമ്മിൽ തമ്മിൽ വളരെ അടുക്കുവാനും താപം ഉൻമുക്തമാകുവാനും ഇടവരുന്നു. വർധിച്ച ഈ താപനില അവശേഷിച്ച വാതകമിശ്രത്തെ കത്തിക്കുകയും ചെയ്യുന്നു.
അവശോഷണം അധിശോഷണത്തിൽനിന്നു ഭിന്നമാണ്. ഖരവസ്തുവിന്റെ പ്രതലത്തിലാണ് അധിശോഷണം നടക്കുന്നത്. എന്നാൽ അവശോഷണം പ്രതലത്തിൽ മാത്രമല്ല, വസ്തുവിന്റെ അന്തർഭാഗങ്ങളിലും നടക്കും. അധിശോഷണത്തെ അനുഗമിക്കുന്ന പ്രക്രിയയാണ് അവശോഷണം.
പ്രകാശം
വിദ്യുത്കാന്തതരംഗങ്ങൾ (ഉദാ. പ്രകാശം, താപം) ഒരു മാധ്യമത്തിലൂടെ കടന്നുപോകുമ്പോൾ അവശോഷണവിധേയമാകാറുണ്ട്. പ്രകാശത്തിന് ഒരു മാധ്യമത്തിലൂടെ കടന്നുപോകുമ്പോൾ തീവ്രതക്കുറവ് സംഭവിക്കുന്നു. മാധ്യമത്തിലെ തന്മാത്രകളോ അണുക്കളോ പ്രകാശോർജത്തെ അവശോഷണം ചെയ്യുന്നു എന്നതാണ് ഇതിനു കാരണം. സുതാര്യം (transparent) എന്നു കരുതപ്പെടുന്ന പദാർഥങ്ങൾ കൂടുതൽ ഘനത്തിൽ ഉപയോഗിച്ചില്ലെങ്കിൽ അതിലൂടെ ദൃശ്യപ്രകാശം സാരമായ അവശോഷണംകൂടാതെ കടന്നുപോകുന്നു. പക്ഷേ, ഇൻഫ്രാറെഡ്, അൾട്രാവയലറ്റ് എന്നീ മേഖലകളിൽ മിക്ക വസ്തുക്കളും ശക്തിയായ അവശോഷണം പ്രദർശിപ്പിക്കുന്നുണ്ട്. സുതാര്യവസ്തുക്കൾ വേണ്ടത്ര ഘനത്തിൽ ഉപയോഗിക്കുകയാണെങ്കിൽ അവ അവശോഷണം പ്രദർശിപ്പിക്കുന്നതായി കാണാം. വളരെ സുതാര്യമായി തോന്നുന്ന ശുദ്ധജലം വളരെ ആഴമുള്ള സംഭരണികളിൽ എടുത്തശേഷം വീക്ഷിക്കുകയാണെങ്കിൽ നീലനിറം ഉള്ളതായി കാണപ്പെടുന്നു. അതായത്, പ്രകാശത്തിന്റെ ചുവപ്പുഭാഗത്തെ അത് അവശോഷണം ചെയ്യുന്നു. കൃത്യമായി പറഞ്ഞാൽ തികച്ചും സുതാര്യമായ വസ്തുക്കളൊന്നും പ്രകൃതിയിലില്ല.
ലാംബെർട്ട് നിയമം (Lambert's law) അനുസരിച്ച് തുല്യഘനമുള്ള ഓരോ അടുക്കും ആനുപാതികമായി പ്രകാശത്തെ അവശോഷണം ചെയ്യുന്നു. ഒരേതരത്തിലുള്ള തൻമാത്രകളുടെ അടുക്കുകൾ പരിഗണിക്കുകയാണെങ്കിൽ ലാംബെർട്ട് നിയമം I = 10e-kx എന്ന രൂപത്തിലെഴുതാം. ഇവിടെ I എന്നത് x ദൂരം സഞ്ചരിച്ചശേഷം പ്രകാശത്തിനുള്ള തീവ്രത(intensity)യും I0 അടുക്കിലേക്കു പ്രവേശിക്കുന്ന പ്രകാശത്തിന്റെ ആദിമ തീവ്രതയും ആണ്. ഒരു പദാർഥത്തിൽ ഒരു പ്രത്യേക തരംഗദൈർഘ്യത്തിന് k ഒരു സ്ഥിരാങ്കമായിരിക്കും. ഒരു ലായനിയുടെ അവശോഷണം അതിന്റെ ഗാഢത(concentration) യെ ആശ്രയിച്ചിരിക്കുന്നു. ലായിനികളുടെ അവശോഷണം പ്രകാശിപ്പിക്കുന്ന നിയമത്തിനു ബീർ നിയമം (Beer's law) എന്നാണ് പേര്. ഇതിനെ, I = 10e-acx എന്നെഴുതാം. ഇവിടെ c = ഗാഢത; a = മാത്രാഗാഢത(unit concentration)യ്ക്കുള്ള അവശോഷണാങ്കം; x = പ്രകാശം ലായനിയിൽ സഞ്ചരിക്കുന്ന ദൂരം. ഓരോ വസ്തുവും അതിന്റെ അഭിലക്ഷണീയ തരംഗദൈർഘ്യമുള്ള (characteristic wave length) പ്രകാശത്തെ ശക്തിയായി അവശോഷണം ചെയ്യുന്നു. ധവളപ്രകാശത്തെ സോഡിയം ബാഷ്പത്തിലൂടെ കടത്തിവിട്ടശേഷം ഒരു സ്പെക്ട്രോസ്കോപ് ഉപയോഗിച്ച് പരിശോധിച്ചാൽ സന്തത സ്പെക്ട്ര(continuous spectrum) ത്തിന്റെ മഞ്ഞമേഖല(5893 A°)യിൽ വളരെ അടുത്തടുത്തായി രണ്ടു കറുപ്പുരേഖകൾ കാണാവുന്നതാണ്. ഇവയെ സോഡിയത്തിന്റെ അവശോഷണരേഖകൾ (absorption lines) എന്നും ഇപ്രകാരമുള്ള സ്പെക്ട്രത്തെ അവശോഷണ സ്പെക്ട്രമെന്നും പറയുന്നു. ഇതുപോലെതന്നെ സൂര്യപ്രകാശത്തെ സ്പെക്ട്രോസ്കോപ് ഉപയോഗിച്ചു പരിശോധിക്കുമ്പോഴും സന്തത സ്പെക്ട്രത്തിൽ അനേകം കറുത്ത രേഖകൾ കാണപ്പെടുന്നുണ്ട്. ഫ്രോൺഹോഫർ രേഖകൾ (Fraunhofer lines) എന്നു വിളിക്കുന്ന ഇവ സൌരാന്തരീക്ഷത്തിലുള്ള വിവിധ മൂലകങ്ങളുടെയും അയോണുകളുടെയും അഭിലക്ഷണീയ അവശോഷണ രേഖകളാണ്.
പ്രകൃതിയിൽ കാണപ്പെടുന്ന വസ്തുക്കളുടെ സ്വാഭാവികനിറം അവശോഷണത്തെയും ആശ്രയിച്ചിരിക്കുന്നു. ഉപരിതലത്തിൽ പതിക്കുന്ന പ്രകാശരശ്മികൾ അപവർത്തനം (refraction), ആന്തരിക പ്രതിഫലനം (internal reflection) എന്നിവകഴിഞ്ഞ് പുറത്തേക്കു വരുമ്പോൾ ശക്തമായ അവശോഷണംമൂലം അവയിൽ നിന്നും ചില വർണങ്ങൾ അപ്രത്യക്ഷമായിരിക്കും. ചില വർണങ്ങൾ മറ്റുള്ളവയെ അപേക്ഷിച്ചു കൂടുതലായി അവശോഷണം ചെയ്യപ്പെടുന്നതുകൊണ്ടാണ് ചായങ്ങൾക്കെല്ലാം നിറമുണ്ടാകുന്നത്.
ശബ്ദം
ഒരു മാധ്യമത്തിലൂടെ സഞ്ചരിക്കുമ്പോഴോ ഉപരിതലങ്ങളിൽനിന്നും പ്രതിഫലിപ്പിക്കപ്പെടുമ്പോഴോ ശബ്ദതരംഗങ്ങൾക്ക് ഊർജനഷ്ടം സംഭവിക്കുന്നു. മാധ്യമത്തിലോ അതിന്റെ അതിർത്തികളിലോ ശബ്ദതരംഗങ്ങളുടെ ഊർജ്ജം അവശോഷണം ചെയ്യപ്പെടുന്നതാണ് ഇതിനുകാരണം. അവശോഷണംമൂലം ശബ്ദോർജം താപീയോർജമായി രൂപാന്തരപ്പെടുന്നു. മാധ്യമത്തിലുണ്ടാകുന്ന ഊർജനഷ്ടത്തിനുകാരണം ശ്യാനത (viscosity), താപസംവഹനം (heat conduction), തൻമാത്രാവിനിമയം (molecular exchange) എന്നിവയാണ്. ഉപരിതലങ്ങൾ ശബ്ദത്തെ പ്രതിഫലിപ്പിക്കുന്നതോടൊപ്പം അവശോഷിപ്പിക്കുകയും ചെയ്യുന്നു. ഒരു മാധ്യമത്തിന്റെ ഉപരിതലം അവശോഷണം ചെയ്യുന്ന ശബ്ദോർജത്തിന്റെയും ഉപരിതലത്തിൽ പതിക്കുന്ന ശബ്ദോർജത്തിന്റെയും അനുപാതമാണ് അവശോഷണാങ്കം (absorption coefficient). മിനുസമുള്ള പ്രതലത്തെക്കാൾ പരുക്കനോ നിറയെ ദ്വാരങ്ങളുള്ളതോ ആയ പ്രതലങ്ങൾക്ക് അവശോഷണാങ്കം കൂടുതലാണ്. തിയെറ്ററുകൾ, ആഡിറ്റോറിയങ്ങൾ എന്നിവ നിർമ്മിക്കുമ്പോൾ പ്രതിധ്വനി ഒഴിവാക്കാനായി തട്ടുകളും ചുമരുകളും നല്ല ശബ്ദാവശോഷകങ്ങളെക്കൊണ്ടു പൊതിയുന്നു. ഒരു മാധ്യമത്തിൽത്തന്നെ ശബ്ദതരംഗങ്ങളുടെ ആവൃത്തി മാറുന്നതിനനുസരിച്ച് അവശോഷണവും വ്യത്യാസപ്പെടുന്നുണ്ട്. വായുവിലെ ആർദ്രത, കാർബൺ ഡൈയോക്സൈഡ് വാതകത്തിന്റെ അളവ് ഇവ കൂടുന്നതനുസരിച്ച് അവശോഷണം വർധിക്കുന്നു.
താരാന്തരീയം
ജർമൻ വാനശാസ്ത്രഞ്ജൻ ജെ. ഹാർട്ട്മാൻ (J.Hartmann) 1904-ൽ ഡെൽട്ടാ ഓറിയോണിസ് എന്ന നക്ഷത്രത്തെ പഠിക്കുമ്പോൾ അതിന്റെ സ്പെക്ട്രത്തിൽ ഒരു പ്രത്യേകത കണ്ടെത്തി. സ്പെക്ട്രത്തിലെ മറ്റു രേഖകൾ പ്രദർശിപ്പിക്കുന്ന ഡോപ്ലർ നീക്കം (Doppler shift) ഇല്ലാത്ത സോഡിയത്തിന്റെ ഒരു അവശോഷണരേഖ ഇദ്ദേഹം കണ്ടു. പിന്നീട് ഡോപ്ലർനീക്കമില്ലാത്ത ഇത്തരം അവശോഷണരേഖകൾ മറ്റു നക്ഷത്രങ്ങളുടെ പ്രകാശത്തിലും കണ്ടുപിടിക്കപ്പെട്ടു. ഓറിയൺ താരാവ്യൂഹത്തിലെ പല നക്ഷത്രങ്ങളുടെയും സ്പെക്ട്രത്തിലെ മറ്റു രേഖകൾക്കെല്ലാം ഡോപ്ലർനീക്കം ഉണ്ടായിരുന്നെങ്കിലും ഒരു കാൽസ്യം രേഖയ്ക്കു വ്യതിയാനമൊന്നും കണ്ടില്ല. അമേരിക്കൻ വാനശാസ്ത്രജ്ഞനായ വി.എം. സ്ളീഫർ 1909-ൽ ഇതിനൊരു വിശദീകരണം കണ്ടെത്തി. താരാന്തരീയവാതകങ്ങളുടെ ഒരു മേഘപടലം താരങ്ങൾക്കും ഭൂമിക്കും ഇടയിലായിട്ടുണ്ട് എന്ന് ഇദ്ദേഹം ചൂണ്ടിക്കാട്ടി. ഈ വാതകങ്ങൾ അവയിലെ പരമാണുക്കളുടെ അഭിലക്ഷണീയരേഖകൾ താരപ്രകാശത്തിൽ നിന്നും അവശോഷണം ചെയ്യുന്നു. Ca,Na,K,Fe എന്നീ മൂലകങ്ങൾ ഈ വാതകത്തിലുണ്ടെന്ന് അവശോഷണം തെളിയിക്കുന്നു. CH,CN,CH+ എന്നീ റാഡിക്കലുകളുടെ അവശോഷണങ്ങളും കണ്ടുപിടിക്കപ്പെട്ടിട്ടുണ്ട്. താരാന്തരീയ പൊടിപടലങ്ങൾ താരാപ്രകാശത്തെ നമ്മുടെ ദൃഷ്ടിയിൽ നിന്നും മറയ്ക്കുന്നു. താരാപ്രകാശത്തിനു പ്രകീർണനം (scattering) സംഭവിക്കുന്നതുകൊണ്ട് ഈ പൊടിപടലം ഒരു ചുവന്ന അരിപ്പപോലെ പ്രവർത്തിക്കുന്നു.
നിക്കി ഹണ്ട് (ആർച്ചർ)
ഒരു ബ്രിട്ടീഷ് ആർച്ചർ ആണ് നിക്കോള ജെയ്ൻ "നിക്കി" ഹണ്ട് (ജനനം: 29 ജനുവരി 1985). കോമ്പൗണ്ട് ആർച്ചറിയിൽ മത്സരിക്കുന്ന അവർ 2010-ൽ ഫിറ്റ ലോക റാങ്കിംഗിൽ ഒന്നാം സ്ഥാനത്തെത്തി. ദില്ലിയിൽ നടന്ന 2010-ലെ കോമൺ‌വെൽത്ത് ഗെയിംസിൽ വനിതാ കോമ്പൗണ്ട് ടീം മത്സരത്തിൽ വിജയിക്കാൻ ഇംഗ്ലീഷ് ടീമിനെ സഹായിച്ച നിക്കോള സിംപ്‌സണും ഡാനിയേൽ ബ്രൗണും ചേർന്ന് വ്യക്തിഗത സ്വർണ്ണ മെഡൽ ചേർത്തു. 2009 ലും (പോറെക്) 2010 ലും (ഷാങ്ഹായ്) ഫിറ്റ ആർച്ചറി ലോകകപ്പിലും അവർ വിജയിച്ചിട്ടുണ്ട്. ഡെബൻ ആർച്ചറി ക്ലബിലെ അംഗമാണ് ഹണ്ട്.
ബാഹ്യ ലിങ്കുകൾ
വർഗ്ഗം:1985-ൽ ജനിച്ചവർ വർഗ്ഗം:അമ്പെയ്ത്തുകാർ
ഫ്രീഡറിഷ് അക്കും
ഫ്രീഡറിഷ് ക്രിസ്ത്യൻ അക്കും എന്ന ഫ്രെഡെരിക്ക് അക്കും (March 29, 1769 – June 28, 1838) ജർമ്മനിയിലെ ഒരു രസതന്ത്രശാസ്ത്രജ്ഞനായിരുന്നു. വാതകം പ്രകാശസ്രോതസ്സാക്കുന്നതിൽ പരീക്ഷണങ്ങൾ ചെയ്തു. അപക്കടകാരികളായ ചേരുവകൾ സംസ്കരിച്ച ഭക്ഷണത്തിൽ ചേർക്കാതിരിക്കാൻവേണ്ട പ്രവർത്തനങ്ങൾ ചെയ്തു അങ്ങനെ പൊതുജനങ്ങളുടെ താത്പര്യം രസതന്ത്രവിദ്യയിൽ കണക്കിലെടുക്കാൻ തുനിഞ്ഞു. 1793 മുതൽ 1821 വരെ അദ്ദേഹം ലണ്ടനിൽ താമസിച്ചു. അദ്ദേഹം തന്റെ സ്വന്തം പരീക്ഷണശാല വാണിജ്യപരമായി സ്ഥാപിച്ചു. രാസവസ്തുക്കളും പരീക്ഷണ ഉപകരണങ്ങളും അദ്ദേഹം തന്റെ ലാബിൽ നിർമ്മിക്കുകയും വിറ്റഴിക്കുകയും ചെയ്തു. ഫീസു വാങ്ങിക്കൊണ്ട് അക്കും അനേകം വിദ്യാഭ്യാസസ്ഥാപനങ്ങളിൽ പ്രഭാഷണങ്ങൾ നടത്തിയിരുന്നു. ശാസ്ത്രസ്ഥാപനങ്ങളുമായിച്ചേർന്ന് അനേകം ഗവേഷണപ്രവർത്തനങ്ങളിലും മുഴുകി.
യവ്വനവും വിദ്യാഭ്യാസവും
ഹാനോവറിനു 30 കിലോമീറ്റർ ദൂരെ ഷൗബർഗ് ലിപ്പെ എന്ന സ്ഥലത്തു ജനിച്ചു. അദ്ദേഹത്തിന്റെ പിതാവ് ഒരു പട്ടാളക്കാരനായിരുന്നു. 1755ൽ അദ്ദേഹത്തിന്റെ പിതാവ് ജൂതമതത്തിൽനിന്നും ക്രിസ്തുമതത്തിലേയ്ക്കു മതപരിവർത്തനം ചെയ്തു.
അവലംബം
വർഗ്ഗം:ജർമ്മൻ രസതന്ത്രജ്ഞർ
സുകർണോ
സുകർണോ(Soerabaia, 6 June 1901 – Djakarta, 21 June 1970) ഇന്തോനേഷ്യയുടെ ആദ്യ പ്രസിഡന്റായിരുന്നു. 1945 മുതൽ 1967 വരെ അദ്ദേഹം ഭരണത്തിലുണ്ടായിരുന്നു.
നെതർലാന്റിൽ നിന്നും സ്വാതന്ത്ര്യം ലഭിക്കാനായി നടന്ന സമരത്തിന്റെ നേതാവായിരുന്നു അദ്ദേഹം. ഡച്ച് കോളണിയായിരുന്ന ഇന്തോനേഷ്യയെ സ്വതന്ത്രമാക്കാനായി രൂപീകരിച്ച ദേശീയപ്രസ്ഥാനങ്ങളുടെ നേതൃസ്ഥാനത്തുനിന്ന് അവസാനം സ്വാതന്ത്ര്യം നേടാൻ കാരണമായി. ഡച്ചുകാരുടെ തടവിൽ പത്തുവർഷത്തോളം കിടന്ന അദ്ദേഹം ജപ്പാൻകാർ ഇന്തോനേഷ്യ കീഴടക്കിയപ്പോഴായിരുന്നു പുറത്തുവന്നത്. ജപ്പാൻകാർക്ക് ജനങ്ങളിൽനിന്നും പിൻതുണ ലഭിക്കാനായി അദ്ദേഹം സഹായിച്ചു. പകരം അവരുടെ ദേശീയപ്രസ്ഥാനത്തെ സഹായിക്കാൻ ജപ്പാൻകാർ നിലകൊണ്ടു. ജപ്പാൻ യുദ്ധത്തിൽ കീഴടങ്ങിയതിനാൽ സുകർണോയും മൊഹമ്മദ് ഹട്ടായും 1945 ആഗസ്റ്റ് 17നു സ്വാതന്ത്ര്യം പ്രഖ്യാപിച്ചു. സുകർണോയെ ആദ്യ പ്രസിഡന്റായി നിയമിച്ചു. ഡച്ചുകാർ തങ്ങളുടെ കീഴിലുണ്ടായിരുന്ന ഇന്തോനേഷ്യയെ കയ്യൊഴിയാൻ വൈമുഖ്യം കാട്ടിയ സമയം നയതന്ത്രത്തിലൂടെയും സൈനികനടപടികളിലൂറ്റെയും 1949ൽ ഇന്തോനേഷ്യയ്ക്ക് പൂർണ്ണസ്വാതന്ത്ര്യം നേടിക്കൊടുത്തു. സംഘർഷഭരിതവും കുഴഞ്ഞുമറിഞ്ഞതുമായ പാർലിമെന്ററി ജനാധിപത്യകാലഘട്ടത്തിനുശേഷം 1957ൽ അദ്ദേഹം ഏകാധിപത്യപരമായ നിയന്ത്രിത ജനാധിപത്യരീതി കൊണ്ടുവന്നു. ഇതു വൈവിധ്യം നിറഞ്ഞതും സംഘർഷഭരിതവുമായ ഇന്തോനേഷ്യയിൽ സമാധാനം സൃഷ്ടിക്കാൻ ഒട്ടൊക്കെ സഹായിച്ചു. 1960കളിൽ അദ്ദേഹം ഇന്തോനേഷ്യൻ കമ്യൂണിസ്റ്റു പാർട്ടിക്കു പിന്തുണ നൽകി ഇന്തോനേഷ്യയെ ഇടത്തേയ്ക്കു നയിക്കാൻ ഒരുങ്ങി. സാമ്രാജ്യത്വവിരുദ്ധമായ വിദേശനയങ്ങൾ പിന്തുടർന്ന് ചൈനയിൽനിന്നും സോവിയറ്റ് യൂണിയനിൽ നിന്നും സഹായം തേടി. 1965-ലെ 30 സെപ്റ്റംബർ മുന്നേറ്റം ഇന്തോനേഷ്യൻ കമ്യൂണിസ്റ്റു പാർട്ടിയുടെ തകർച്ചയ്ക്കിടയാക്കി. 1967-ൽ അദ്ദേഹത്തിന്റെ ഒരു സൈന്യനേതാവായിരുന്ന സുഹാർത്തോ ഭരണം പിടിച്ചെടുത്ത് സുകാർണോയുടെ മരണംവരെ വീട്ടുതടങ്കലിലാക്കി.
പശ്ചാത്തലം
സുകരണോയുടെ പിതാവ് ജാവയിലെ പ്രാഥമിക പാഠശാലയിലെ അദ്ധ്യാപകനായ ഉന്നതകുലജാതനായ റാഡെൻ സുകേമി സൊസൊറോദിഹർഡ്ജോ ആയിരുന്നു. മാതാവ് ബാലിയിലെ ബ്രാഹ്മണജാതിയിൽപ്പെട്ട ഇദ അയു ന്യോമൻ റായ് ആയിരുന്നു. അന്ന് ഡച്ച് ആധിപത്യത്തിലായിരുന്ന ഡച്ച് ഈസ്റ്റ് ഇൻഡീസ് എന്ന് അറിയപ്പെട്ട ഇന്നത്തെ ഇന്തോനേഷ്യയിലെ സുരബായയിലാണ് അദ്ദേഹം ജനിച്ചത്. അദ്ദേഹത്തിന്റെ യഥാർത്ഥ പേര് കുസ്നോ എന്നായിരുന്നു. 1912 പ്രാദേശികമായ ഒരു പ്രാഥമികപാഠശാലയിൽനിന്നും പഠിച്ചിറങ്ങിയ അദ്ദേഹം, മൊജോകർത്തായിലുള്ള ഒരു ഡച്ചുസ്കൂളിൽ ചേർന്നു. തുടർന്നു അദ്ദേഹം Hogere Burger School (Dutch-college preparatory school)ൽ ചേർന്നു പഠിച്ചു. അതിനുശേഷം Technische Hogeschool (Bandoeng Institute of Technology) ചേർന്ന് സിവിൽ എഞ്ചിനീയറിങ്ങിൽ ആർക്കിടെക്ചറിനു പ്രാധാന്യം കൊടുത്തു പഠിച്ചു. 1926 മേയ് 25നു സുകർണോ എഞ്ചിനീയറിങ്ങ് ഡിഗ്രി പാസ്സായി. തന്റെ സർവ്വകലാശാല സഹപാഠിയായ അൻവാരിയുമൊത്ത് അദ്ദേഹം ബന്ദുങ്ങിൽസുകർണോ ആൻഡ് അൻവാരി എന്ന കെട്ടിടനിർമ്മാണ സംരംഭം തുടങ്ങി. ബന്ദുങ്ങിൽ ഇന്നു കാണുന്ന പ്രധാനപ്പെട്ട പല കെട്ടിടങ്ങളും സുകർണോയുടെ രൂപകല്പനയിൽ നിർമ്മിക്കപ്പെട്ടതാണ്. പ്രസിഡന്റ് ആയിരുന്നപ്പോഴും അദ്ദേഹം പല സ്മാരകങ്ങളുടെയും നിർമ്മാണത്തിനു വേണ്ട രൂപകല്പന തയ്യാറാക്കി.
സുകർണോ അനേകം ഭാഷകളിൽ പ്രവീണനായിരുന്നു. തന്റെ മാതൃഭാഷയായ ജാവാനീസ് ഭാഷയെക്കൂടാതെ സുന്ദനീസ്, ബാലിനീസ്, ഇന്തോനേഷ്യൻ എന്നിവയിലും ഡച്ചുഭാഷയോടൊപ്പം പ്രാവീണ്യമുണ്ടായിരുന്നു. ജർമൻ, ഇംഗ്ലിഷ്, അറബിക്, ജപ്പാനീസ്, ഫ്രഞ്ച് ഭാഷകളും അദ്ദേഹത്തിനു വഴങ്ങിയിരുന്നു.
തന്റെ രാഷ്ട്രീയചിന്താഗതിയിലും നിർമ്മാണരീതികളിലും ആധുനിക കാഴ്ചപ്പാടാണു പുലർത്തിയിരുന്നത്. അദ്ദേഹം പാരമ്പര്യമായ ജന്മിത്തത്തെ നിരാകരിച്ചു. ജന്മിത്തം അദ്ദേഹത്തെ സംബന്ധിച്ച് പിന്തിരിപ്പനായിരുന്നു. ഡച്ചുകാർ രാജ്യം കീഴടക്കാൻ കാരണം അന്നു നിലനിന്ന ജന്മിത്തമായിരുന്നു എന്നദ്ദേഹം പറഞ്ഞു. പടിഞ്ഞാറൻ രാജ്യങ്ങൾ പിന്തുടർന്നുവന്ന സാമ്രാജ്യത്ത്വത്തെ ഒരാളെ വേറൊരാൾ ചൂഷണം ചെയ്യാനുള്ള വ്യവസ്ഥിതി എന്നാണദ്ദേഹം നിർവ്വചിച്ചത്. ("exploitation of humans by other humans" (exploitation de l'homme par l'homme) ഇന്തോനേഷ്യൻ ജനതയുടെ പട്ടിണിക്കു കാരണം ഡച്ചുകാരുടെ ഇത്തരം നയങ്ങളാണെന്ന് അദ്ദേഹം ആരോപിച്ചു. ഇന്തോനേഷ്യൻ ജനങ്ങളിൽ ദേശീയബോധമുണ്ടാക്കാൻ അദ്ദേഹം ഇത്തരം തന്റെ ആദർശങ്ങൾ തന്റെ വസ്ത്രധാരണത്തിലും ആസൂത്രണത്തിലും (പ്രത്യേകിച്ച് തലസ്ഥാനമായ [[ജക്കാർത്ത|ജക്കാർത്തയുടെ രൂപകല്പനയിൽ) തന്റെ സോഷ്യലിസ്റ്റ് ആശയങ്ങൾ പ്രാവർത്തികമാക്കാൻ ശ്രമിച്ചു. പക്ഷെ, പോപ് യൂസിക് മോഡേൺ ആർട്ട് എന്നിവ അദ്ദേഹം പ്രോത്സാഹിപ്പിച്ചില്ല.
സ്വാതന്ത്ര്യസമരം
ബന്ദുങ്ങിൽ വിദ്യാർത്ഥിയായിരുന്നപ്പോൾ അദ്ദേഹം യൂറോപ്യനും, അമേരിക്കനും, ദേശീയവും, കമ്യൂണിസ്റ്റു തത്ത്വശാസ്ത്രപരവും, മതപരവുമായ എല്ലാവിധ ചിന്താധാരകളുമായി ഇടപഴകിയിരുന്നു. ഇതിൽനിന്നുമെല്ലാം ഉരുത്തിരിഞ്ഞ തന്റെതായ ഇന്തോനേഷ്യയുടെ പ്രാദേശിക പരിസ്ഥിതിക്കു യോജിച്ച സ്വയംപര്യാപ്തതയുള്ള ഒരു സോഷ്യലിസ്റ്റുതത്വശാസ്ത്രം അദ്ദേഹം പിന്നീടു രൂപപ്പെടുത്തിയെടുത്തു. മാർഹൈനിസം എന്നാണ് അദ്ദേഹം തന്റെ തത്ത്വശാസ്ത്രത്തെ വിളിച്ചത്. ബന്ദുങ്ങിന്റെ തെക്കുഭാഗത്തു ജീവിച്ചിരുന്ന മാർഹൈൻ എന്ന ഒരു കർഷകന്റെ ജീവിതരീതി കണ്ടാണ് അദ്ദേഹം ഈ പേരു നൽകിയത്. തനിക്കു ലഭിച്ച തന്റെ ചെറിയ സ്ഥലത്ത് ജോലിചെയ്ത് ആ വരുമാനം കൊണ്ട് തന്റെ കുടുംബത്തെ നന്നായി കൊണ്ടുപോയ കർഷകനായിരുന്നു മാർഹൈൻ.
1927 ജൂലൈ 4നു സുകർണോയും കൂട്ടുകാരും ചേർന്ന് സ്വാതന്ത്ര്യത്തിനു വേണ്ടി പ്രവർത്തിക്കാനായി Partai Nasional Indonesia (PNI) എന്ന പാർട്ടി സ്ഥാപിച്ച. അതിന്റെ ആദ്യ നേതാവ് സുകർണോ ആയിരുന്നു. സാമ്രാജ്യത്തത്തെയും കാപ്പിറ്റലിസത്തെയും എതിർത്ത പാർട്ടിക്ക് ഇന്തോനേഷ്യയുടെ സ്വാതന്ത്യം ആയിരുന്നു ലക്ഷ്യം. കാരണം ക്യാപ്പിറ്റലിസവും സാമ്രാജ്യത്തവും ആയിരുന്നു ഇന്തോനേഷ്യയുടെ ജനങ്ങളുടെ ജീവിതരീതിയെ ദുഷ്കരമാക്കിയത്. മാത്രമല്ല പാർട്ടി മതേതരത്വത്തെ തങ്ങളുടെ പ്രധാന ആദർശമാക്കി അതിലൂടെ അന്നത്തെ ഡച്ച് ഈസ്റ്റിന്ത്യയായിരുന്ന ഇന്തോനേഷ്യയിലെ വൈവിധ്യം നിറഞ്ഞ സംസ്കാരത്തെ ഒന്നിപ്പിച്ച് ഒരു ശക്തമായ് ഐന്തോനേഷ്യയെ കെട്ടിപ്പടുക്കാൻ ലക്ഷ്യമിട്ടു. ജപ്പാൻ ഈ സമയം പാശ്ചാാത്യ ശക്തികളോട് യുദ്ധം ചെയ്യുമെന്നും അപ്പോൾ ജപ്പാന്റെ സഹായത്തോടേ ജാവയുടെ സ്വാതന്ത്ര്യം സാധ്യമാകും എന്നു കണക്കുകൂട്ടി. 1920 കളിൽ സരെകാത് ഇസ്ലാമിന്റെ തകർച്ചയും Partai Komunis Indonesia യുടെ പരാജയപ്പെട്ട വിപ്ലവവും പുതിയ പാർട്ടിക്കു അനുകൂല അന്തരീക്ഷം സൃഷ്ടിച്ചു. പ്രത്യേകിച്ചും സ്വാതന്ത്ര്യ കാംഷികളായ സർവ്വകലാശാലാ വിദ്യാർത്ഥികളായ യുവാക്കൾ ഈ പർട്ടിയിൽ പെട്ടെന്ന് അകൃഷ്ടരായി. ഡച്ചു സർക്കാരിന്റെ വംശീയവിവേചനംവും അവസരവിവേചനവും അവരെ രോഷാകുലരാക്കിയിരുന്നു.
കെ.വി. പ്രസാദ്‌
കേരളത്തിലെ എറണാകുളം ജില്ലയിൽ നിന്നുള്ള മൃദംഗവാദകനാണ് '''കെ.വി. പ്രസാദ്‌'''(ജനനം 4 മെയ് 1958). എം.എസ്‌. സുബ്ബലക്ഷ്മി, എം.എൽ. വസന്തകുമാരി, ഡി.കെ. പട്ടമ്മാൾ എന്നിവർക്കും ലാൽഗുഡി, എം.എ. ഗോപാലകൃഷ്ണൻ, ടി.എം. കൃഷ്ണ, ശെമ്മാങ്കുടി, ബാലമുരളീകൃഷ്ണ, യേശുദാസ്‌ തുടങ്ങിയ പ്രശസ്ത സംഗീതജ്ഞന്മാരുടെ കച്ചേരികൾക്ക് മൃദംഗം വായിച്ചിട്ടുണ്ട്. എം.എസ്സിന്റെ സംഗീതവേദികളിലെ സ്ഥിരം താളസാന്നിധ്യമായിരുന്നു.
ജീവിതരേഖ
തേവര സേക്രഡ്‌ഹാർട്ട്‌ കോളേജിൽ നിന്നും പ്രീഡിഗ്രി-ഡിഗ്രി പാസായി. 1978-ൽ സസ്യശാസ്ത്രത്തിൽ ബിരുദം നേടി. എറണാകുളം നാരായണയ്യർ, പ്രൊഫ. പാറശ്ശാല രവി, സംഗീതകലാനിധി ഡോ. ടി.കെ. മൂർത്തി എന്നിവരായിരുന്നു ഗുരുക്കന്മാർ. സ്കൂൾ - കോളേജ് പഠനകാലത്തു സംസ്ഥാന യുവജനോത്സവങ്ങളിൽ 1971 മുതൽ 1978 വരെ തുടർച്ചയായി മൃദംഗവാദനത്തിൽ ഒന്നാം സമ്മാനംനേടി. കേരള സംഗീതനാടക അക്കാദമി അക്കാലത്ത്‌ നടത്തിയ യൂത്ത്‌ഫെസ്റ്റിവലിലും സമ്മാനംനേടി. 1974-ൽ ആൾ ഇന്ത്യാ റേഡിയോ നടത്തിയ മൃദംഗ മത്സരത്തിൽ ഒന്നാം സ്ഥാനം നേടി. 1978-ൽ ഹവാനയിൽ നടന്ന വേൾഡ്‌ യൂത്ത്‌ഫെസ്റ്റിവലിലും പങ്കെടുത്തു. ആകാശവാണി കോഴിക്കോട്‌ നിലയത്തിലും 1984-ൽ ചെന്നൈ നിലയത്തിലും മൃദംഗകലാകാരനായി നിയമിതനായി. ന്യൂയോർക്ക്‌ യു.എൻ. ജനറൽ അസംബ്ളിഹാളിൽ സുധാരഘുനാഥിന്റെ പാട്ടിന്‌ മൃദംഗം വായിച്ചു.
സുകർണോ
കുടുംബം
സുകർണോ ജാവയിലെയും ബാലിയിലേയും പാരമ്പര്യമുള്ളയാളായിരുന്നു. 1920ൽ സുകർണോ സിതി ഒയെതാരിയെ വിവാഹംചെയ്തു. 1923ൽ അവരുമായുള്ള ബന്ധം വിച്ഛേദിച്ചശേഷം ഇംഗിത്ത് ഗർണാസിഹിനെ വിവാഹം കഴിച്ചു. 1943ൽ ഇവരെ വിവാഹമൊചിതയാക്കിയശേഷം ഫത്മാവതിയെ വിവാഹം കഴിച്ചു. തുടർന്ന് 1954ൽ ഹർത്തിനിയെയും വിവാഹം കഴിച്ചു. 1962ൽ ജപ്പാൻ കാരിയായ നവോക്കോ നെമോതോയെ രത്ന ദേവി സുകർണോ എന്ന പേരിൽ വിവാഹം കഴിച്ചു.
കെ.വി. പ്രസാദ്‌
അവലംബം
വർഗ്ഗം:കർണ്ണാടകസംഗീതജ്ഞർ വർഗ്ഗം:മൃദംഗ വിദ്വാന്മാർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ
സുകർണോ
കുടുംബം
അദ്ദേഹത്തിന്റെ ഭാര്യയായ ഫത്മാവതിയുടെ മകളാണ് ഇന്തോനേഷ്യയുടെ അഞ്ചാമത്തെ പ്രസിഡന്റായിരുന്ന മേഗവതി സുകർണോപുത്രി. അവരുടെ ഇളയ സഹോദരനായ ഗുരുഹ് സുകർണോപുത്ര യ്ക്ക് പിതാവിന്റെ കലാപാരമ്പര്യം സ്വായത്തമായിരുന്നു. അദ്ദേഹം ഒരു കൊറിയോഗ്രഫറും ഗായകനുമായിരുന്നു. സുകർണോയുടെ മകൾ കാർത്തിക ആയിരുന്നു.
വിലാപങ്ങൾ
വിലാപങ്ങൾ പേരുപോലെ തന്നെ ഒരു ദുഃഖകാവ്യമാണ്. ബാറുക്കിന്റെ പുസ്തകത്തിന് തുടർച്ചയെന്ന് കരുതപ്പെട്ടിരുന്ന വിലാപങ്ങളുടെ രചയിതാവ് ജെറമിയ പ്രവാചകന്റെ സഹായിയായിരുന്ന ബാറുക്ക്  തന്നെയാണ്. നഗരത്തിന്റെ മഹത്വം വീണ്ടും ലഭിക്കും എന്ന ഉറച്ച വിശ്വാസത്തിൽ പ്രവർത്തിച്ച ബാറുക്ക് ജെറുസലേമിന്റെ ശുന്യതയെക്കുറിച്ചു വിലപിക്കുന്നതാണിത്. എന്നാൽ വിലാപങ്ങൾ എന്ന പുസ്തകം ഒരിക്കലും വിഷാദാത്മകമായ രചനയല്ല വരാനിരിക്കുന്ന നല്ലകാലത്തെക്കുറിച്ചുള്ള പ്രതീക്ഷയും അതിൽ ഉണ്ട്.
കയെനി
കയെനി തെക്കേ അമേരിക്കയിൽ സ്ഥിതി ചെയ്യുന്ന ഫ്രാൻസിന്റെ വിദേശ പ്രദേശവും ഡിപ്പാർട്ട്‌മെന്റുമായ ഫ്രഞ്ച് ഗയാനയുടെ തലസ്ഥാന നഗരിയാണ്. അറ്റ്ലാന്റിക് സമുദ്ര തീരത്ത് കയെനി നദീ മുഖത്തെ ഒരു മുൻ ദ്വീപിലാണ് നഗരം നിലകൊള്ളുന്നത്. നഗരത്തിന്റെ മുദ്രാവാക്യമായ "ഫെർട്ട് ഓറം ഇൻഡസ്ട്രിയ" എന്നതിനർത്ഥം "ജോലി സമ്പത്ത് കൊണ്ടുവരുന്നു" എന്നാണ്. തെക്കേ അമേരിക്കൻ ഭൂഖണ്ഡത്തിലെ ഏറ്റവും വലിയ ഫ്രഞ്ച് ഭാഷാ നഗരമാണ് കയെനി. 2019 ലെ സെൻസസ് അനുസരിച്ച് 147,943 നിവാസികൾ ഉണ്ടായിരുന്ന (INSEE നിർവചിച്ചിരിക്കുന്നത് പ്രകാരം) കയെനി മെട്രോപൊളിറ്റൻ ഏരിയയിലെ 65,493 പേർ കയെനി പ്രോപ്പർ നഗരത്തിൽ (കമ്യൂൺ) താമസിച്ചിരുന്നു.
ഏറ്റവും മൂല്യവത്തായ കാർഷിക-വളർത്തുമൃഗ ഉൽപ്പന്നങ്ങളുടെ പട്ടിക
വലത്ത്‌|ലഘുചിത്രം|300x300ബിന്ദു| 2016 ൽ ലോകത്തിലെ ഏറ്റവും മൂല്യവത്തായ കാർഷിക വിളയായിരുന്നു അരി. ഉൽ‌പാദിപ്പിക്കുന്ന അളവിൽ കരിമ്പിനും ചോളത്തിനും ശേഷം മൂന്നാമതാണ്. കംബോഡിയയിലെ ഒരു നെൽപാടമാണിത്. ഐക്യരാഷ്ട്രസഭയുടെ ഭക്ഷ്യ-കാർഷിക സംഘടനയുടെ (എഫ്എഒ) സ്ഥിതിവിവരക്കണക്കുകളിൽ നിന്ന് ലഭിച്ച ഇനിപ്പറയുന്ന പട്ടിക, ലോക രാജ്യങ്ങൾ ഉൽ‌പാദിപ്പിക്കുന്ന ഏറ്റവും മൂല്യവത്തായ കാർഷിക ഉൽ‌പന്നങ്ങളുടെ പട്ടികയാണ്. ഈ ലേഖനത്തിലെ ഡാറ്റ, പ്രത്യേകം പരാമർശിച്ചില്ലെങ്കിൽ, 2016 ലെ റിപ്പോർട്ടുപ്രകാരമാണ്. ലോക, രാജ്യ വിപണികളിൽ വിലയിൽ ഏറ്റക്കുറച്ചിലുകളും കാലാവസ്ഥയും മറ്റ് ഘടകങ്ങളും ഉൽപാദനത്തെ സ്വാധീനിക്കുന്നതിനാൽ വ്യക്തിഗത വിളകളുടെ മൂല്യവും ഉൽപാദനവും വർഷം തോറും വ്യത്യാസപ്പെടുന്നു.
ഈ പട്ടികയിൽ ഏറ്റവും മികച്ച 50 വിളകളും വളർത്തുമൃഗഉൽ‌പന്നങ്ങളും ഉൾപ്പെടുന്നു, പക്ഷേ ഇതിൽ ഏറ്റവും ഊർജിതമായി ഉൽ‌പാദിപ്പിക്കുന്ന മികച്ച 50 വിളകളും കന്നുകാലി ഉൽ‌പന്നങ്ങളും ഉൾ‌പ്പെടണമെന്നില്ല. മാംസത്തിന്റെ തദ്ദേശീയമൂല്യങ്ങൾ ഈ പട്ടികയിൽ നിന്ന് ഒഴിവാക്കിയിട്ടുമുണ്ട്.
സാമൂഹ്യജ്ഞാന നിർമ്മിതി വാദം
അറിവിൻറെ സാമൂഹ്യപരമായ ഒരു സിദ്ധാന്തമാണ് സാമൂഹ്യജ്ഞാന നിർമ്മിതി വാദം.അത് പൊതു ജ്ഞാനനിർമ്മിത വാദമെന്ന തത്ത്വചിന്തയെ സമൂഹത്തിലേക്ക് ചേർക്കപ്പെടുന്നു. പീറ്റർ എൽ ബെർഗെർ, തോമസ് ലുക്ക്മൺ എന്നിവർ ചേർന്ന് രചിച്ച ദ സോഷ്യൽ കൺസ്ട്രക്ഷൻ ഓഫ് റിയാലിറ്റി എന്ന കൃതിയിൽ നിന്നാണ് ഈ പദം ഉപയോഗിച്ചിരിക്കുന്നത്.ഇതിൻറെ പ്രധാന വക്താക്കളിലൊരാളാണ് വൈഗോഡ്സ്കി.
വർഗ്ഗം:സാമൂഹ്യശാസ്ത്രം വർഗ്ഗം:വിദ്യാഭ്യാസസമ്പ്രദായങ്ങൾ വർഗ്ഗം:വിദ്യാഭ്യാസം
ടീം ഫോർട്രസ് 2
വാൽവ് കോർപ്പറേഷൻ കമ്പനി നിർമിച്ച ഒരു മൾട്ടിപ്ലെയർ ഫസ്റ്റ്-പേഴ്‌സൺ ഷൂട്ടർ വീഡിയോ ഗെയിമാണ് ടീം ഫോർട്രസ് 2. 2007 ഒക്ടോബറിൽ വിൻഡോസ്, എക്സ്ബോക്സ് 360, 2007 ഡിസംബറിൽ പ്ലേസ്റ്റേഷൻ 3-ലാണു് ഈ ഗെയിം ആദ്യമായി അവതരിപ്പിച്ചത്.
പുറം കണ്ണികൾ
വർഗ്ഗം:വീഡിയോ ഗെയിമുകൾ
ദി കുലശേഖര പെരുമാൾസ് ഓഫ് ട്രാവൻകൂർ
മാർക്ക് ഡിലനോയി എഴുതിയ തിരുവിതാംകൂറിന്റെ ചരിത്രമാണ് ദി കുലശേഖര പെരുമാൾസ് ഓഫ് ട്രാവൻകൂർ. യുസ്താക്കിയൂസ് ബെനെദിക്തുസ് ഡെ ലെനോയ്‌യുടെ കുടുംബക്കാരനായിരുന്നു മാർക്ക് ഡിലനോയി. 1671 മുതൽ 1758 വരെയുള്ള തിരുവിതാംകൂറിന്റെ ചരിത്രമാണ് ഈ ഗ്രന്ഥത്തിൽ പ്രതിപാദിക്കുന്നത്.
അവലംബം
വർഗ്ഗം:തിരുവിതാംകൂറിന്റെ ചരിത്രം വർഗ്ഗം:ഇംഗ്ലീഷ് ഗ്രന്ഥങ്ങൾ
ഡീമാറ്റ്
ഡീമെറ്റീരിയരെലസ്ഡ് അക്കൗദഡ എന്നതിന്റെ ചുരുക്കമാണ് ഡീമാറ്റ്.ഏതെങ്കിലും തരത്തിലുള്ള മെറ്റീരിയൽ അതെവ വസ്തു ആയിട്ടല്ല ഈ അക്കൗന്ദിൽ വിവരങ്ങൾ ശേഖരിക്കുന്നത് എന്നു മാത്രമാണ് ഇതിനർത്ം.കമ്പൂട്ടർ വിവരമായിരിക്കും ഇതിൽ.ഇതിന് ഒരു നമ്പര ഉള്ളതയായിരിക്കും.നമ്മൾ എവിടെ നിന്ന് ഓഹരി വാങ്ങിയാലും അത് ഇതിൽ വരുന്നതാണ്,ബാങ്കിൽ പണം ഇട്ടുന്നതുപേലെ. ഓഹരികൾ മാത്രമല്ല ഡീമാറ്റായി വാങ്ങാവുന്നത്.നമ്മൾ കുറിച്ച് സ്വർണം വാങ്ങിയെന്നിരിക്കെട്ട് അത് കമ്പുട്ടർ രേഖയിൽ മാത്രമായിരിക്കും നിങ്ങൾക്കു സ്വർണസമ്പാദമുള്ളത്.
വർഗ്ഗം:ഓഹരിവിപണി
ലിൻഡ്സെ
ലിൻഡ്സെ, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ടുലെയർ കൗണ്ടി യിലെ ഒരു നഗരമാണ്. 2010 ലെ യു.എസ്. സെൻസസ് അനുസരിച്ചുള്ള ഈ നഗരമത്തിലെ മൊത്തം ജനസംഖ്യ 11,768 ആയിരുന്നു. വിസാലിയ യുടെ തെക്കുകിഴക്കായും പോർട്ടർവില്ലെ യുടെ വടക്കായും സ്ഥിതിചെയ്യുന്ന ലിൻഡ്സെ നഗരത്തെ വിസാലിയ-പോർട്ടർവില്ലെ മെട്രോപ്പോളിറ്റൻ പ്രദേശത്തിന്റെ ഭാഗമായി കണക്കാക്കുന്നതൊടൊപ്പം യുണൈറ്റഡ് സ്റ്റേറ്റ്സ് സെൻസസ് ബ്യൂറോ നഗരത്തെ പോർട്ടർവില്ല അർബൻ ഏരിയയുടെ ഭാഗമായും കണക്കാക്കുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
പടപ്പറമ്പ്
മലപ്പുറം ജില്ലയിലെ ഒരു ചെറുപട്ടണമാണ് പടപ്പറമ്പ്. ജില്ലാആസ്ഥാനമായ മലപ്പുറത്തുനിന്നും 10കി.മി. അകലെയായി സ്ഥിതിചെയ്യുന്നു.കോട്ടക്കൽ - പെരിന്തൽമണ്ണ പാത ഇവിടം വഴി കടന്നുപോകുന്നു.മങ്കട നിയമസഭാ മണ്ഡലത്തിലും മലപ്പുറം ലോകസഭാ മണ്ഡലത്തിലും ഉൾപ്പെടുന്ന ഇവിടം കുറുവ - പുഴക്കാട്ടിരി പഞ്ചായത്തുകൾ അതിർത്തി പങ്കുവെക്കുന്നു. കുറുവ പഞ്ചായത്ത്‌  ആസ്ഥാനം പ്രവർത്തിക്കുന്നത് ഇവിടെയാണ് പ്രവർത്തിക്കുന്നത്.
ധാരാളം ബസ്സുകൾ ഇവിടെ നിന്നും മലപ്പുറം, പെരിന്തൽമണ്ണ, കോട്ടക്കൽ, കാടാമ്പുഴ,വളാഞ്ചേരി, കൊളത്തൂർ, പുലാമന്തോൾ, മങ്കട  തുടങ്ങിയ സ്ഥലങ്ങളിലേക്ക് സർവീസ് നടത്തുന്നു.ഇവയിൽ മിക്കവയും മിനി ബസ്സുകളാണ്. ഇവ മിക്കവയും പടപ്പറമ്പ്- മലപ്പുറം പാതയിലാണ് സർവീസ് നടത്തുന്നത്.അതിനാൽ തന്നെ രണ്ടു പെട്രോൾ പമ്പുകളും ഇവിടെ പ്രവർത്തിക്കുന്നു.കൂടുതൽ മിനിബസ്സുകൾ ഇവിടെ നിന്നും സർവീസ് നടത്തുന്നതിനാൽ വാർത്തകളിലും പടപ്പറമ്പ് ഇടം പിടിക്കാറുണ്ട്.കോട്ടക്കൽ - പെരിന്തൽമണ്ണ റോഡ്‌ ഇതുവഴി ആണ് കടന്നു പോകുന്നത്.നിരവധി കച്ചവടസ്ഥാപനങ്ങളും ഇവിടെ പ്രവർത്തിക്കുന്നു.ധാരാളം വിദ്യഭ്യാസ സ്ഥാപനങ്ങളും ആരാധനാലയങ്ങളും ഇവിടെ ഉണ്ട്.
വർഗ്ഗം:മലപ്പുറം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
മാർജിൻ ട്രേഡിംഗ്
ഓഹരിവിപണിയിൽ കച്ചവടം പ്രോത്സാഹിപ്പിക്കുന്നതിന് സ്റ്റോക് എക്സചേഞ്ച് നടപ്പിലാക്കുന്ന ഒരു പദ്ധതിയാണ് മാർജിൻ ട്രേഡിംഗ്. ഒരു ആൾക്ക് തന്റെ കയ്യിലുള്ള പണ്ണത്തിന്റ ഇരട്ടി തുകയ്ക്കുള്ള ഓഹരി വാങ്ങാനുള്ള അവസരമാണ് ഇതു വഴി ലഭിക്കുന്നത്. ബാക്കി പണ്ം അംഗീകൃത ബ്രോക്കറിൽ നിന്നോ റിസർവ് ബാങ്ക് അംഗീകരിച്ച ബാങ്കിൽ നിന്നോ വാങ്ങാം. ഉദാഹരണത്തിന് ഒരു ആൾക്ക് 100 രൂപ വിലയുള്ള ഒരു കമ്പനിയുടെ 100 ഓഹരികൾ വാങ്ങണം. അതിൻ 5000 രൂപ കെവശം മതി. ബാക്കി പണം ബ്രോക്കറോ ബാങ്കോ നൽകും. ഇനി ഇതിന്റെ ഇടയിൽ ആ ഓഹരിയുടെ വില 50 രുപയായി കുറഞ്ഞു എന്നിരിക്കട്ടെ. അപ്പോൾ ആയാൾക്ക് 5000 നല്കിയവർക്ക് 2500 നഷ്ടം സംഭിവിക്കാം.
വർഗ്ഗം:ഓഹരിവിപണി
പഹേലി
അമോൽ പാലേക്കറിൻറെ സംവിധാനത്തിൽ 2005 ജൂൺ 24 ന് പുറത്തിറങ്ങിയ ബോളിവുഡ് ഫാന്റസി ചലച്ചിത്രമാണ് പഹേലി (English: Riddle). വിജയദൻ ദിതയുടെ രാജസ്ഥാനി ഭാഷയിലുള്ള ചെറുകഥയെ അടിസ്ഥാനമാക്കിയുള്ള ഈ ചിത്രം ജൂഹി ചൗള, ആസിസ് മിർസ, സഞ്ജീവ് ചൗള, ഷാരൂഖ് ഖാൻ എന്നിവർ ചേർന്ന് നിർമ്മാണം നിർവഹിച്ചിരിക്കുന്നു. മണി കൗലിന്റെ 1973 ൽ പുറത്തിറങ്ങിയ ഹിന്ദി ചിത്രമായ 'ദുവിധ'യുടെ റീമേക്കുകൂടിയാണ് ഈ ചിത്രം. സുനിൽ ഷെട്ടി, ജൂഹി ചൗള, രാജ്പാൽ യാദവ്, അമിതാഭ് ബച്ചൻ എന്നിവരാണ് ചിത്രത്തിലെ മറ്റ് അഭിനേതാക്കൾ.
അവലംബം
വർഗ്ഗം:2005-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
നന്നു വിഡചി
ത്യാഗരാജസ്വാമികൾ രീതിഗൗളരാഗത്തിൽ ചിട്ടപ്പെടുത്തിയ ഒരു കീർത്തനമാണ് നന്നു വിഡചി
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:രീതിഗൗള രാഗത്തിൽ ചിട്ടപ്പെടുത്തിയ കൃതികൾ
ക്രൈസ്തവ സാഹിത്യ സമിതി
പുസ്തക പ്രസിദ്ധീകരണത്തിലൂടെയും വിപണനത്തിലൂടെയും കേരള ക്രൈസ്തവ സമൂഹത്തിൽ ശ്രദ്ധിക്കപ്പെടുന്ന എക്യൂമെനിക്കൽ പുസ്തക പ്രസാധകസംഘമാണ് ക്രൈസ്തവ സാഹിത്യ സമിതി (സി.എസ്.എസ്).
ചരിത്രം
മലയാള ക്രൈസ്തവ സാഹിത്യ സമിതി (എം.സി.എൽ.സി) എന്ന പേരിൽ 1925-ലാണ് തുടക്കം. റവ. ഡബ്‌ള്യൂ മാത്യു, ശ്രീ. പി.ഒ. ഫിലിപ്പ് തുടങ്ങിയവർ ആദ്യകാല പ്രവർത്തനങ്ങൾക്ക് നേതൃത്വം നൽകി. 1952 മുതൽ മദ്രാസ് കേന്ദ്രീകരിച്ചു പ്രവർത്തിച്ചിരുന്ന ക്രിസ്ത്യൻ ലിറ്ററേച്ചർ സൊസൈറ്റി (സി.എൽ.എസ്)യുടെ മലയാള ശാഖയായി പ്രവർത്തിച്ചിരുന്ന സമിതി, 1994-ൽ തിരുവല്ല ക്രൈസ്തവ സാഹിത്യ സമിതി എന്ന പേര് സ്വീകരിച്ചു.
ക്രൈസ്തവ സാഹിത്യ സമിതിയുടെ വളർച്ചയിൽ ബിഷപ്പ് ഡോ. ഐ. യേശുദാസൻ, റവ. ജോർജ് അലക്‌സാണ്ടർ, ഡോ. എം.എം. തോമസ്, റവ.പി.റ്റി. തോമസ്, റവ. ഡോ. റ്റി.എം.ഫിലിപ്പ്, തുടങ്ങിയവരുടെ സംഭാവനകൾ പ്രധാനപ്പെട്ടതാണ്.
പുറം കണ്ണികൾ
വർഗ്ഗം:കേരളത്തിലെ പുസ്തകപ്രസാധകർ വർഗ്ഗം:ക്രിസ്തുമതം കേരളത്തിൽ
വെൺ ചിറകൻ കരിആള
വെൺ ചിറകൻ ആളയ്ക്ക് ആംഗലഭാഷയിൽ white-winged tern, white-winged black tern എന്നൊക്കെയാണ്. ശാസ്ത്രീയ നാമംChlidonias leucopterus, Chlidonias leucoptera എന്നുമാണ്. ശുദ്ധജലാശായങ്ങൾക്കരികിൽതെക്കു കിഴക്കൻ യൂറോപ്പ് മുതൽ ആശ്ത്രേലിയ വരെ കാണുന്നുദേശാടന പക്ഷിയാണ്. ഇപോൾ 'white-winged tern' എന്നാണ് അറിയുന്നതെങ്കിലും മുമ്പ് 'white-winged black tern' എന്നാണ് അറിഞ്ഞിരുന്നത്.
രൂപ വിവരണം
ചെറിയ ചുവന്ന കാലുകൾ, കറുത്ത കൊക്ക്, കൊക്കിനു 2.2-2.5 സെ. മീ. നീളം. കഴുത്തിനും വയറിനും കറുപ്പു നിറം.പുറകിൽ കടുത്ത ചാര നിറം. വെള്ള മുതുക്(en: rump), വാലിനു ഇളം ചാര നിറം. മഞ്ഞറാശിയുള്ള മുഖം. ചിറകുകൾക്ക് പേരുപോലെ വെള്ള നിറം. ഉൾ ചിറകുകൾക്ക് ചാര നിറം. പ്രജന കാലമല്ലാത്തപ്പോൾ കറുപ്പിനു പകരം വെള്ള നിറമായിരിക്കും കറുത്തതല, വെള്ള നെറ്റി, ഉച്ചി കറുപ്പു കലർന്ന തവിട്ടു നിറം
വിതരണം
<br style="clear:both" />
പുറത്തേക്കുള്ള കണ്ണികൾ
വർഗ്ഗം:പക്ഷികൾ വർഗ്ഗം:കേരളത്തിലെ പക്ഷികൾ വർഗ്ഗം:കടൽപക്ഷികൾ
എമിലിയ ഡ്വാറ്യാനോവ
ബൾഗേറിയൻ എഴുത്തുകാരിയും സംഗീതജ്ഞയുമാണ് എമിലിയ ഡ്വാറ്യാനോവ (ജനനം: 1958) ( English: Emiliya Dvoryanova (Bulgarian: Емилия Дворянова).
പ്രമുഖ ബൾഗേറിയൻ ഗാനരചയിതാവ് ലിയുബോമിർ പിപ്‌കോവിന്റെ പേരിലുള്ള നാഷണൽ സ്‌കൂൾ ഓഫ് മ്യൂസിക്കിൽ നിന്ന് പിയാനോ സംഗീതാവിഷ്‌കരണത്തിൽ ബിരുദം നേടി. സോഫിയ സർവ്വകലാശാലയിൽ പഠനം തുടർന്നു. അവിടെ നിന്ന് ഫിലോസഫിയിൽ ഡോക്ടറേറ്റ് ബിരുദം നേടി. ആ സമയത്ത്, ന്യൂ ബൾഗേറിയൻ സർവ്വകലാശാലയിൽ ക്രിയേറ്റീവ് റൈറ്റിങിൽ അസോസിയേറ്റ് പ്രഫസറായിരുന്നു. സമകാലിക ബൾഗേറിയൻ എഴുത്തുകാരിൽ പ്രമുഖയാണ് എമിലിയ. ഇവരുടെ പല നോവലുകളും ഫ്രഞ്ച് ഭാഷയിലേക്ക് വിവർത്തനം ചെയ്യപ്പെട്ടിട്ടുണ്ട്.
പുറംകണ്ണികൾ
വർഗ്ഗം:എഴുത്തുകാർ വർഗ്ഗം:സംഗീതജ്ഞർ വർഗ്ഗം:ബൾഗേറിയ വർഗ്ഗം:1958-ൽ ജനിച്ചവർ
ടൗന്റൺ
ഇംഗ്ലണ്ടിലെ സോമർസെറ്റ് പ്രവിശ്യയിലുള്ള ഒരു നഗരമാണ് ടൗന്റൺ (Taunton). ഈ പ്രവിശ്യയിലെ ഒരു പുരാതനനഗരമാണിത്. ടോൺ നദിയുടെ തീരത്തായാണ് ടൗന്റൺ നഗരം നിലകൊള്ളുന്നത്. ടോൺ നദിയുടെ തീരത്തുള്ള നഗരം (ടൗൺ) എന്നനിലയിലാണ് ടൗന്റൺ നഗരത്തിന് ആ പേർ ലഭിച്ചത്. ഇവിടെ നടക്കാറുള്ള ടൗന്റൺ പുഷ്പമേള പ്രസിദ്ധമാണ്,. 2011 ലെ കണക്കുകൾ പ്രകാരം ടൗന്റണിലെ ജനസംഖ്യ 64,621 ആണ്. .
പുറത്തേക്കുള്ള കണ്ണികൾ
വർഗ്ഗം:ഇംഗ്ലണ്ടിലെ നഗരങ്ങൾ
വെള്ളച്ചീരാളം
30 മീറ്റർ വരെ ഉയരം വയ്ക്കുന്ന ഒരു മരമാണ് കാരകിൽ എന്നും പേരുള്ള വെള്ളച്ചീരാളം. . 30 മീറ്ററോളം ഉയരം വയ്ക്കും. 1200 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിലെ കാണുന്നു. പശ്ചിമഘട്ടതദ്ദേശവാസിയായ ഈ മരം മറ്റു പലയിടങ്ങളിലും കാണുന്നുണ്ട്. മരം നിർമ്മാണപ്രവൃത്തികൾക്കും ഇല തലവേദനയ്ക്കെതിരെയും ഉപയോഗിക്കുന്നു. വ്ഹെറിയ വ്യത്യാസങ്ങളുള്ള സ്പീഷീസുകൾ ഏഷ്യയിലെങ്ങും കാണാറുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:മീലിയേസീ
അരികിൽ ഒരാൾ
കഥാസാരം
ഒരു പരസ്യ ഏജൻസിയിലെ ക്രിയേറ്റീവ് ഡയറക്ടർ ആയ സിദ്ധാർത്ഥ് ബാംഗ്ലൂരിൽ നിന്നും കൊച്ചിയിലേക്ക് സ്ഥലം മാറി വരുന്നു. സിദ്ധാർത്ഥിൻറെ സുഹൃത്തായ വീണ ഒരു ഡാൻസ് ട്രൂപ് നടത്തുകയാണ് .അപ് മാർക്കറ്റ് കോഫീ ഷോപ്പിലെ വെയിറ്റർ ആയ ഇച്ച വീണയുടെ സുഹൃത്താണ്. സിദ്ധാർത്ഥ് താമസിക്കുന്നതിനായി സ്ഥലം അന്വേഷിക്കുമ്പോൾ ഇച്ചയുടെ കൂടെ സിദ്ധാർത്ഥിനെ താമസിപ്പിക്കാമെന്ന് വീണ ഒരു നിർദ്ദേശം പറയുന്നു. ഇച്ച പതുക്കെയാണെങ്കിലും ഒടുവിൽ സമ്മതിക്കുന്നു. കുറച്ചു നാൾ കഴിഞ്ഞ് വീണയും സിദ്ദുവും ഒരു പ്രശ്നത്തെ അഭിമുഖീകരിക്കുന്നു. അവർ ഇച്ചയെ ഒരേ സമയം രണ്ടിടത്ത് കാണുന്നു. ഈ പ്രശ്നത്തിൻറെ കാരണം തേടി അവർ ഇറങ്ങിത്തിരിക്കുന്നു. തുടർന്ന് സങ്കീർണ്ണമായ മാനസിക തലങ്ങളിലേക്ക് ചിത്രം ചലിക്കുന്നു.
സ്വീകാര്യത
തിയ്യേറ്ററുകളിൽ നിന്ന് ചിത്രത്തിന് പ്രതികൂല പ്രതികരണമാണ് ലഭിച്ചത്. എന്നാൽ ഡിവിഡി പുറത്തിറങ്ങിയതോടെ അവസ്ഥയിൽ കാര്യമായ മാറ്റമുണ്ടായി.
എന്നാൽ നിരൂപകരിൽ നിന്ന് അരികിൽ ഒരാളിന് അനുകൂല പ്രതികരണമാണ് ലഭിച്ചത്. ടൈംസ് ഓഫ് ഇന്ത്യയിലെ അശ്വിൻ ജെ. കുമാർ ചിത്രത്തിനെ പ്രകീർത്തിക്കുകയും അഞ്ചിൽ മൂന്നര നക്ഷത്രം നൽകുകയും ചെയ്തു. യെന്താ.കോമിലെ നീൽ സേവ്യർ സംവിധായകൻ സുനിൽ ഇബ്രാഹിം മികച്ച ഒരു ജോലിയാണ് ചെയ്തിരിക്കുന്നതെന്ന് അഭിപ്രായപ്പെട്ടു. മെട്രോമാറ്റിനീ.കോമിലെ രാജീവൻ ഫ്രാൻസിസും ചിത്രത്തിനെ കുറിച്ച് നല്ല അഭിപ്രായമാണ് രേഖപ്പെടുത്തിയത്.
മൊഴിമാറ്റം
അരികിൽ ഒരാൾ തമിഴിൽ വ്യത്യസ്തതകളോടെ ചിത്രീകരിക്കുമെന്ന് സംവിധായകൻ സുനിൽ ഇബ്രാഹിം പ്രഖ്യാപിച്ചു. പ്രമേയം ഒന്ന് തന്നെയാണെങ്കിലും മലയാളത്തിൽ നിന്നും ചിത്രം വ്യത്യസ്തമായിരിക്കുമെന്നും അദ്ദേഹം അറിയിച്ചു.
പുറം കണ്ണികൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
ഹോമെർ ബർടൺ ആഡ്കിൻസ്
ഹോമെർ ബർടൺ ആഡ്കിൻസ് (16 January 1892 in Newport, Ohio – 10 August 1949 in Madison, Wisconsin) കാർബണിക സംയുക്തങ്ങളുടെ ഹൈഡ്രൊജനീകരണത്തെപ്പറ്റി പഠിച്ച അമേരിക്കൻ രസതന്ത്രശാസ്ത്രജ്ഞനായിരുന്നു. തന്റെ രംഗത്ത് ലോകത്തുതന്നെ ഔദ്യോഗികവക്താവായിരുന്നു അദ്ദേഹം. തന്റെ യുദ്ധകാലഗവേഷണത്തിന് ആഡ്കിൻസ് പ്രസിദ്ധനാണ്. വിഷവാതകങ്ങളായ രാസായുധങ്ങളെപറ്റി അദ്ദേഹംഗവേഷണം നടത്തി. 1949ൽ ഹൃദയാഘാതം മൂലമാണ് മരണമടഞ്ഞത്.
പുരസ്കാരങ്ങൾ
തന്റെ ജീവിതകാലത്ത് ആഡ്കിൻസ് അനേകം പുരസ്കാരങ്ങൾ കരസ്തമാക്കിയിട്ടുണ്ട്. 1942 ൽ നാഷനൽ അക്കാദമി ഓഫ് സയൻസസിന്റെ അംഗമായി തിരഞ്ഞെടുക്കപ്പെട്ടു.
അവലംബം
വർഗ്ഗം:അമേരിക്കൻ രസതന്ത്രജ്ഞർ
എച്ച്.ഐ.വി./എയ്ഡ്സിന്റെ ചരിത്രം
ഹ്യൂമൻ ഇമ്മ്യൂണോ ഡെഫിഷ്യൻസി (എച്ച്ഐവി) മൂലമാണ് എയ്ഡ്സ് ഉണ്ടാകുന്നത്. മധ്യ, പശ്ചിമാഫ്രിക്കയിലെ മനുഷ്യേതര പ്രൈമേറ്റുകളിൽ നിന്നാണ് ഇത് ഉത്ഭവിച്ചത്. വൈറസിന്റെ വിവിധ ഉപഗ്രൂപ്പുകൾ വ്യത്യസ്ത സമയങ്ങളിൽ മനുഷ്യർക്ക് ആഗോളമായി പാൻഡെമിക് പോലുള്ള പകർച്ചവ്യാധികൾക്ക് കാരണമായി. അതിലൊന്നാണ് 1920-കളിൽ ബെൽജിയൻ കോംഗോയിലെ ലിയോപോൾഡ്‌വില്ലിൽ (ഇപ്പോൾ ഡെമോക്രാറ്റിക് റിപ്പബ്ലിക്ക് ഓഫ് കോംഗോയിലെ കിൻഷാസ) ഉത്ഭവിച്ച എച്ച്ഐവി -1 ഉപഗ്രൂപ്പ് എം
എച്ച്ഐവി -1 കൂടുതൽ ജീവഹാനിവരുത്തുന്നതാണ്. വളരെവേഗത്തിൽ പകരുന്ന ഈ രോഗം ആഗോളതലത്തിൽ ബഹുഭൂരിപക്ഷം എച്ച്ഐവി അണുബാധകൾക്കും കാരണമാകുന്നു. ഒരു പാൻഡെമിക് സ്വഭാവവുള്ള എച്ച് ഐ വി -1, മധ്യ ആഫ്രിക്കൻ രാജ്യങ്ങളായ കാമറൂൺ, ഇക്വറ്റോറിയൽ ഗ്വിനിയ, ഗാബൺ, റിപ്പബ്ലിക്ക് ഓഫ് കോംഗോ (അല്ലെങ്കിൽ കോംഗോ-ബ്രാസാവിൽ), മദ്ധ്യ ആഫ്രിക്കൻ റിപ്പബ്ലിക് എന്നീ ഭൂപ്രദേശങ്ങളിലെ വനങ്ങളിൽ വസിക്കുന്ന പാൻ ട്രോഗ്ലോഡൈറ്റ്സ് ട്രോഗ്ലോഡൈറ്റ്സ് എന്ന ചിമ്പാൻസിയുടെ സബ്സ്പീഷീസിൽ നിന്നും കണ്ടെത്തിയ വൈറസുമായി അടുത്ത ബന്ധം കാണിക്കുന്നു.
എച്ച് ഐ വി -2 പകരുന്നത് കുറവാണ്. ഇത് പ്രധാനമായും പശ്ചിമാഫ്രിക്കയിൽ മാത്രം ഒതുങ്ങുന്നു. തെക്കൻ സെനഗൽ, ഗിനി-ബിസൗ, ഗ്വിനിയ, സിയറ ലിയോൺ, ലൈബീരിയ, പടിഞ്ഞാറൻ ഐവറി കോസ്റ്റ് എന്നീ ഭൂപ്രദേശങ്ങളിൽ വസിക്കുന്ന സൂട്ടി മംഗബെ (Cercocebus atys atys) എന്ന പഴയ ലോക കുരങ്ങിൽ നിന്നും കണ്ടെത്തിയ വൈറസുമായി അടുത്ത ബന്ധം കാണിക്കുന്നു.
മനുഷ്യരല്ലാത്തവരിൽ നിന്ന് മനുഷ്യരിലേക്ക് പകരുന്നത്
സിമിയൻ ഇമ്മ്യൂണോ ഡെഫിഷ്യൻസി വൈറസിന്റെ (എസ്‌ഐവി) തൊട്ടടുത്ത് ബന്ധമുള്ള എച്ച്‌ഐവിയിൽ നിന്ന് ഒരു ഘട്ടത്തിൽ പരിണമിച്ചതെന്നും എസ്‌ഐവി അല്ലെങ്കിൽ എച്ച്ഐവി (പോസ്റ്റ് മ്യൂട്ടേഷൻ) മനുഷ്യേതര പ്രൈമേറ്റുകളിൽ നിന്ന് മനുഷ്യരിലേക്ക് സമീപകാലത്ത് കൈമാറ്റം ചെയ്യപ്പെട്ടുവെന്നും ഭൂരിഭാഗം എച്ച്ഐവി ഗവേഷകരും സമ്മതിക്കുന്നു (ഒരു തരം സൂനോസിസ്). ഈ മേഖലയിലെ ഗവേഷണങ്ങൾ മോളിക്യുലർ ഫൈലോജെനെറ്റിക്സ് ഉപയോഗിച്ചാണ് നടത്തുന്നത്. ഈ രണ്ടു വൈറസുകൾ തമ്മിലുള്ള താരതമ്യം നിർണ്ണയിക്കാൻ വൈറൽ ജീനോമിക് സീക്വൻസുകൾ നടത്തുന്നു.
ചിമ്പാൻസികളിൽ നിന്നും ഗോറില്ലകളിൽ നിന്നും മനുഷ്യരിലേക്ക് എച്ച്ഐവി -1
പശ്ചിമ മദ്ധ്യ ആഫ്രിക്കൻ വനങ്ങളിലെ കാട്ടു കുരങ്ങുകളിൽ കാണപ്പെടുന്ന സിമിയൻ ഇമ്മ്യൂണോ ഡെഫിഷ്യൻസി വൈറസുകളുമായി (എസ്‌ഐവി) ഏറ്റവും അടുത്ത ബന്ധമുള്ള എച്ച് ഐ വി -1 ന്റെ അറിയപ്പെടുന്ന സ്ട്രയിൻസ് (അല്ലെങ്കിൽ ഗ്രൂപ്പുകൾ) ശാസ്ത്രജ്ഞർ പൊതുവെ അംഗീകരിക്കുന്നു. പ്രത്യേകിച്ചും, അറിയപ്പെടുന്ന ഓരോ എച്ച്ഐവി -1 സ്ട്രയിൻസ് എസ്‌ഐവിയുമായി അടുത്ത് ബന്ധപ്പെട്ടിരിക്കുന്നു. പാൻ ട്രോഗ്ലോഡൈറ്റ്സ് ട്രോഗ്ലോഡൈറ്റ്സ് എന്ന ചിമ്പാൻസിയുടെ സബ്സ്പീഷീസിൽ നിന്നും കണ്ടെത്തിയ വൈറസുമായി എച്ച് ഐ വി -1, അടുത്ത ബന്ധം കാണിക്കുന്നു. എസ്‌ഐ‌വി‌ഗോർ എന്നുവിളിക്കുന്ന പടിഞ്ഞാറൻ താഴ്ന്ന പ്രദേശത്തെ ഗോറില്ലകളെ (ഗോറില്ല ഗോറില്ല ഗോറില്ല) ബാധിക്കുന്ന വൈറസുകൾ എസ്‌ഐവിയുമായി അടുത്ത ബന്ധം കാണിക്കുന്നു. പാൻഡെമിക് എച്ച്ഐവി -1 ഇനം (ഗ്രൂപ്പ് എം അല്ലെങ്കിൽ മെയിൻ) അപൂർവമായി കുറച്ച് കാമറൂണിയൻ ആളുകളിൽ നിന്ന് കണ്ടെത്തിയതും കാമറൂണിൽ താമസിക്കുന്ന പാൻ ട്രോഗ്ലോഡൈറ്റ്സ് ട്രോഗ്ലോഡൈറ്റ്സ് ചിമ്പാൻസി ജനസംഖ്യയിൽ കാണപ്പെടുന്ന SIVcpz ഇനത്തിൽ നിന്ന് ഉത്ഭവിച്ചതാണ്. വളരെ അപൂർവമായ മറ്റൊരു എച്ച്ഐവി -1 ഇനം (ഗ്രൂപ്പ് പി) കാമറൂണിലെ എസ്‌ഐ‌വി‌ഗോർ ഇനങ്ങളിൽനിന്ന് ഉത്ഭവിച്ചതാണ്. അവസാനമായി, എച്ച്‌ഐവി -1 ഗ്രൂപ്പ് ഓയുടെ പ്രൈമറ്റ് പൂർവ്വികൻ, കാമറൂണിൽ നിന്നും അയൽരാജ്യങ്ങളിൽ നിന്നുമുള്ള ഒരു ലക്ഷത്തോളം പേരെ ബാധിക്കുന്ന ഒരു ഇനം 2006-ൽ എസ്‌ഐ‌വി‌ഗോർ ആണെന്ന് സ്ഥിരീകരിച്ചു. സംഘ നദിക്ക് സമീപമുള്ള കാമറൂണിന്റെ (ആധുനിക കിഴക്കൻ പ്രവിശ്യ) തെക്കുകിഴക്കൻ മഴക്കാടുകളിൽ നിന്ന് ശേഖരിച്ച എസ്‌ഐവിസിപിഎസുമായി പാൻഡെമിക് എച്ച്ഐവി -1 ഗ്രൂപ്പ് എം അടുത്തബന്ധം കാണിക്കുന്നു. അതിനാൽ, ഈ പ്രദേശം ചിമ്പാൻസികളിൽ നിന്ന് മനുഷ്യരിലേക്ക് ആദ്യമായി വൈറസ് പകർന്നയിടമാണ്. എന്നിരുന്നാലും, സംഭരിച്ച രക്ത സാമ്പിളുകളിൽ ആദ്യകാല എച്ച്ഐവി -1 അണുബാധയുടെ പകർച്ചവ്യാധി തെളിവുകളുടെയും മധ്യ ആഫ്രിക്കയിലെ പഴയ എയ്ഡ്സ് കേസുകളുടെയും അവലോകനങ്ങൾ പല ശാസ്ത്രജ്ഞരെയും എച്ച്ഐവി -1 ഗ്രൂപ്പ് എം ആദ്യകാല മനുഷ്യ കേന്ദ്രം കാമറൂണിലില്ലെന്ന് വിശ്വസിക്കാൻ കാരണമായി. ഏറെക്കുറെ ഡെമോക്രാറ്റിക് റിപ്പബ്ലിക്ക് ഓഫ് കോംഗോയിൽ തെക്ക് തലസ്ഥാനമായ കിൻ‌ഷാസയിൽ (മുമ്പ് ലിയോപോൾഡ്‌വില്ലെ) ആകാനാണ് സാധ്യതയെന്ന് കരുതുന്നു.
വൈറൽ മ്യൂട്ടേഷൻ നിരക്കിന്റെ കണക്കുകൾക്കൊപ്പം മനുഷ്യ ജൈവശാസ്ത്ര സാമ്പിളുകളിൽ സംരക്ഷിച്ചിരിക്കുന്ന എച്ച്ഐവി -1 സീക്വൻസുകൾ ഉപയോഗിച്ച്, ശാസ്ത്രജ്ഞർ കണക്കാക്കുന്നത് ചിമ്പാൻസിയിൽ നിന്ന് മനുഷ്യനിലേക്കുള്ള കുതിപ്പ് 19-ആം നൂറ്റാണ്ടിന്റെ അവസാനത്തിലോ ഇരുപതാം നൂറ്റാണ്ടിന്റെ തുടക്കത്തിലോ ആയിരിക്കാം, ഇത് മധ്യരേഖാ ആഫ്രിക്കയിലെ ദ്രുതഗതിയിലുള്ള നഗരവൽക്കരണത്തിന്റെയും കോളനിവൽക്കരണത്തിന്റെയും കാലമാണ്. സൂനോസിസ് എപ്പോൾ സംഭവിച്ചുവെന്ന് കൃത്യമായി അറിയില്ല. ചില മോളിക്യുലർ ഡേറ്റിംഗ് പഠനങ്ങൾ സൂചിപ്പിക്കുന്നത് എച്ച്ഐവി -1 ഗ്രൂപ്പ് എം അതിന്റെ ഏറ്റവും പുതിയ പൊതുവായ പൂർവ്വികൻ (എംആർസി‌എ) (അതായത്, മനുഷ്യ ജനസംഖ്യയിൽ വ്യാപിക്കാൻ തുടങ്ങി) ഇരുപതാം നൂറ്റാണ്ടിന്റെ തുടക്കത്തിൽ, മിക്കവാറും 1915 നും 1941 നും ഇടയിലായിരുന്നു. 2008-ൽ പ്രസിദ്ധീകരിച്ച ഒരു പഠനം, 1960-ൽ കിൻ‌ഷാസയിൽ നടത്തിയ ബയോപ്‌സിയിൽ നിന്ന് കണ്ടെടുത്ത വൈറൽ സീക്വൻസുകൾ വിശകലനം ചെയ്തു, മുമ്പ് അറിയപ്പെടുന്ന സീക്വൻസുകൾക്കൊപ്പം, 1873 നും 1933 നും ഇടയിൽ ഒരു പൊതു പൂർവ്വികനെ നിർദ്ദേശിച്ചു (കേന്ദ്ര കണക്കുകൾ 1902 നും 1921 നും ഇടയിൽ വ്യത്യാസപ്പെട്ടിരിക്കുന്നു). ജനിതക പുനഃസംയോജനം അത്തരം ഫൈലോജെനെറ്റിക് വിശകലനത്തെ "ഗൗരവമായി ആശയക്കുഴപ്പത്തിലാക്കുമെന്ന്" നേരത്തെ കരുതിയിരുന്നു. എന്നാൽ പിന്നീട് "പുനഃ സംയോജനം വ്യവസ്ഥാപിതമായി പക്ഷപാതപരമായിരിക്കില്ലെന്ന് ഫലങ്ങൾ സൂചിപ്പിക്കുന്നു. എന്നിരുന്നാലും പുനഃസംയോജനം "വ്യതിയാനം വർദ്ധിപ്പിക്കുമെന്ന് പ്രതീക്ഷിക്കുന്നു". 2008 ലെ ഫൈലോജെനെറ്റിക്സ് പഠനത്തിന്റെ ഫലങ്ങൾ പിന്നീടുള്ള പ്രവർത്തനങ്ങളെ പിന്തുണയ്ക്കുകയും എച്ച്ഐവി "തികച്ചും വിശ്വസനീയമായി" പരിണമിക്കുന്നുവെന്ന് സൂചിപ്പിക്കുകയും ചെയ്യുന്നു. പ്രൈമേറ്റുകൾ ഗുരുതരമായി വംശനാശഭീഷണി നേരിടുന്നതിനാൽ കൂടുതൽ ഗവേഷണങ്ങൾക്ക് തടസ്സമായി. പരീക്ഷണാത്മക ഘടകത്തിന്റെ കുറവുകാരണം സാമ്പിൾ വിശകലനങ്ങൾ ചെറിയ ഡാറ്റകൾ മാത്രം ലഭ്യമാകാൻ കാരണമായി. എന്നിരുന്നാലും, ശേഖരിച്ച വിവരങ്ങളിൽ നിന്ന് ഒരു ഫൈലോജെനിയെ അനുമാനിക്കാൻ ഗവേഷകർക്ക് കഴിഞ്ഞു. പ്രസരണത്തിന്റെ പ്രാരംഭ തീയതി നിർണ്ണയിക്കാൻ എച്ച് ഐ വി യുടെ ഒരു പ്രത്യേക സ്ട്രെയിന്റെ മോളിക്യുലർ ക്ലോക്ക് (രണ്ടോ അതിലധികമോ ജീവജാലങ്ങൾ വ്യതിചലിക്കുമ്പോൾ ചരിത്രാതീതകാലത്തെ സമയം നിർണ്ണയിക്കാൻ ജൈവതന്മാത്രകളുടെ മ്യൂട്ടേഷൻ നിരക്ക് കാണാൻ ഉപയോഗിക്കുന്ന ഒരു സാങ്കേതികതയുടെ ആലങ്കാരിക പദമാണ് മോളിക്യുലർ ക്ലോക്ക്) ഉപയോഗിക്കാനും അവർക്ക് കഴിഞ്ഞു. ഇത് ഏകദേശം 1915-1931 കാലഘട്ടത്തിൽ കണക്കാക്കപ്പെടുന്നു.
എച്ച് ഐ വി -2 സൂട്ടി മംഗബേയിൽ നിന്ന് മനുഷ്യരിലേക്ക്
പശ്ചിമ ആഫ്രിക്കൻ രാജ്യങ്ങളായ സിയറ ലിയോൺ, ലൈബീരിയ, ഐവറി കോസ്റ്റ് എന്നിവിടങ്ങളിലെ നിരവധി കാട്ടു സൂട്ടി മംഗാബെ (സെർകോസെബസ് ആറ്റിസ് ആറ്റിസ്) (എസ്‌ഐവിഎസ്എംഎം) ജനസംഖ്യയിൽ നിന്ന് ശേഖരിച്ച എസ്‌ഐവി സ്ട്രെയിനുമായി സമാനമായ ഗവേഷണങ്ങൾ നടന്നിട്ടുണ്ട്. തത്ഫലമായുണ്ടാകുന്ന ഫൈലോജെനെറ്റിക് വിശകലനങ്ങൾ കാണിക്കുന്നത് മനുഷ്യരിൽ ഗണ്യമായി പടരുന്ന എച്ച്ഐവി -2 ന്റെ രണ്ട് സ്ട്രെയിനുമായി വൈറസുകൾ (എച്ച്ഐവി -2 ഗ്രൂപ്പുകൾ എ, ബി) പടിഞ്ഞാറൻ ഐവറി കോസ്റ്റിലെ തായ് വനത്തിലെ മംഗബേകളിൽ കാണപ്പെടുന്ന എസ്‌ഐവിഎസ്എംഎം ആണെന്നാണ്.
അറിയപ്പെടുന്ന ആറ് അധിക എച്ച്ഐവി -2 ഗ്രൂപ്പുകളുണ്ട്, ഓരോന്നും ഒരു വ്യക്തിയിൽ മാത്രം കണ്ടെത്തി. അവയെല്ലാം സൂട്ടി മംഗാബേയിൽ നിന്ന് മനുഷ്യരിലേക്ക് സ്വതന്ത്രമായി പകരുന്നതായി കരുതുന്നു. ലൈബീരിയയിൽ നിന്നുള്ള രണ്ട് ആളുകളിൽ സി, ഡി ഗ്രൂപ്പുകളും സിയറ ലിയോണിൽ നിന്നുള്ള രണ്ട് ആളുകളിൽ ഇ, എഫ് ഗ്രൂപ്പുകളും ഐവറി കോസ്റ്റിൽ നിന്നുള്ള രണ്ട് ആളുകളിൽ ജി, എച്ച് ഗ്രൂപ്പുകളും കണ്ടെത്തി. ഈ എച്ച്ഐവി -2 സ്ട്രെയിനുകൾ ഒരുപക്ഷേ അന്തിമഘട്ടത്തിലുള്ള അണുബാധകളാണ്. അവ ഓരോന്നും മനുഷ്യ അണുബാധ കണ്ടെത്തിയ അതേ രാജ്യത്ത് താമസിക്കുന്ന സൂട്ടി മംഗാബേകളിൽ നിന്നുള്ള എസ്‌ഐവിഎസ്എം സ്ട്രെയിനുകളുമായി വളരെ ബന്ധപ്പെട്ടിരിക്കുന്നു. 1905 നും 1961 നും ഇടയിൽ പകർച്ചവ്യാധി ഗ്രൂപ്പുകൾ (എ, ബി) മനുഷ്യർക്കിടയിൽ വ്യാപിക്കാൻ തുടങ്ങി എന്നാണ് മോളിക്യുലർ ഡേറ്റിംഗ് പഠനങ്ങൾ സൂചിപ്പിക്കുന്നത് (കേന്ദ്ര കണക്കനുസരിച്ച് 1932 നും 1945 നും ഇടയിൽ വ്യത്യാസമുണ്ട്)